title: Fueli

text: Kwa lugha ya kawaida si kila mara kikiwaka ya kwamba kinastahili kuitwa vile: ubao ukitumiwa jikoni kama kuni ni fueli; ubao ukiwaka hovyo wakati msitu inaharibika na moto si fueli.


title: Fueli

text: Lakini kwa matumizi ya kitaalamu kile kinachowaka ni kampaundi za kaboni na hidrojeni ndani ya ubao na hii ni fueli yenyewe kwa maana ya kikemia.


title: Fueli

text: Kati ya fueli za kwanza za historia ni ubao inayotumiwa kama kuni. Baadaye watu waligundua njia ya kubadilisha kuni kuwa makaa ya ubao inayotunza nishati ndani ya kuni lakini ni nyepesi na kuchukua nafasi ndogo.


title: Fueli

text: Baadaye watu waligundua ya kwamba mafuta mbalimbali ama kutokana na wanyama au mimea inaweza pia kuchomwa kupata nuru na joto kwa upishi.


title: Fueli

text: Katika nchi kadhaa ambako mafuta ya petroli inafikia uso wa ardhi ilitumiwa katika hali ya kiasili na kuchomwa.


title: Fueli

text: Baadaye watu waliona faida ya makaa mawe wakaanza kuichimba na kuchoma. Tangu karne ya 20 matumizi ya madawa kutokana na petroliamu yalisambaa kabisa kama vile petroli, diseli na mafuta ya taa.


title: Fueli

text: Mara nyingi nishati ya fueli hutumiwa moja kwa moja kwa mfano kwa njia ya kuweka sufuria juu ya kuni, makaa au gesi inayowaka. Teknolojia ya umeme inawezesha watu kubadilisha nishati ndani ya fueli katika umbo tofauti ya nishati inayoweza kupelekwa kote kupitia nyaya za umeme. Asili ya umeme mara nyingi ni kuchomwa kwa fueli pia; kwa mfano katika vituo vya umeme mafuta ya petroli, dieseli au makaa mawe huchomwa kusudi la kuchemsha maji na mvuke wa maji unazungusha rafadha inayoteneneza umeme.


title: Fueli

text: Fueli yote hukusanya ndani yake nishati ya jua.


title: Fueli

text: Fueli nyingi inayotumiwa tangu karne ya 20 ni kisukuku. Hii ni hasa mabaki ya mimea ya milenia iliyopita iliyogeukia kuwa mafuta ya petroli au makaa. Fueli ya aina hii ina nishati kubwa kuliko kuni kwa sababu mabaki ya viumbe vya kale vilisukumwa kwa muda wa miaka mamilioni kwenye nafasi ndogo sana.


title: Fueli

text: Fueli kisukuku imetambuliwa uchangia kwa kuongezeka kwa halijoto duniani. Sababu yake ni ya kwamba visukuku vinatunza kaboni daioksidi iliyokusanywa na mimea ya kale kwa muda wa miaka mamilioni. Tangu karne ya 19 wanadamu walianza kuchoma fueli hizi kwa wingi na kurudisha kaboni daioksidi yote ilyofunikwa kwa mika mamilioni hewani katika muda mfupi wa karne 1 au 2.


title: Fueli

text: Fueli za kisukuku ni hasa


title: Mesa

text: Mesa ni jina la:


title: Kisukuku

text: Kisukuku (kwa Kiingereza: "fossile") ni mabaki ya kiumbehai (mmea au mnyama) kutoka zamani za miaka 10,000 au zaidi. Visukuku vingi vina umri wa miaka milioni kadhaa.


title: Kisukuku

text: Mabaki yanapatikana kwa umbo tofautitofauti, hasa kama:


title: Kisukuku

text: Mara nyingi miili ya wanyama na mimea imehifadhiwa kwa umbo la jiwe. Ni kama picha au hata sanamu ya kiumbe kile. Mifano bora imepatikana pale ambapo mmea au mwili wa mnyama ulianguka katika matope laini na kuzama chini haraka. Ndani ya matope laini mwili haukuoza shauri la uhaba wa oksijeni na uhaba wa bakteria. Polepole maji ya matope yaliingia ndani ya mwili na kujaza nafasi zilizojazwa awali na kiowevu cha seli wakati kiumbe kilipokuwa hai. Maji ya matope yalipeleka pia minerali mbalimbali ndani ya mwili. Jinsi mwendo huu ulivyoweza kuendelea bila kuzuiwa, polepole hata seli ziliweza kujazwa kwa vipande vidogo vya matope na minerali nyingine. Kama baada ya miaka mingi matope yalikauka, hata matope ndani ya seli za mwili ulikauka lakini kwa kutunza umbo la seli hizi. Kama ganda la matope liliendelea kufunikwa na tabaka za udongo wa juu, shindikizo la juu lilianza kubadilisha ule udongo kuwa jiwe na mwamba kabisa.


title: Kisukuku

text: Kama mwili wenyewe umeshaoza hadi kiunzi cha mifupa kilifunikwa kuna pia visukuku vya mifupa tu. Viumbe kama konokono mara nyingi viliacha visukuku vya umbo la nje pekee, kwa sababu miili yao ni laini sana, hivyo ilipotea haraka, na ganda lao halikubali maji yenye minerali kuingia ndani yake.


title: Kisukuku

text: Sehemu ambako mazingira yalifaa kwa kutokea kwa visukuku huitwa na wataalamu "Lagerstätte" (la-ger-ste-te, neno la Kijerumani) na hapa mifano mingi imewahi kuchimbwa. Kutokana na mwendo wa gandunia (yaani kukunjwa kwa ganda la dunia) sehemu hizi zinaweza kupatikana chini ya ardhi au juu mlimani.


title: Kisukuku

text: Kwa njia hii ilitokea mifano kamili ya miili ya spishi zisizopatikana tena duniani. Wataalamu hulinganisha visukuku na wanyama au mimea ya leo na hapo wanapata picha juu ya mabadiliko ya spishi. Nadharia ya mageuko ya spishi iliathiriwa sana na matokeo ya utafiti wa visukuku.


title: Kisukuku

text: Aina ya pekee ya visukuku ni wadudu waliofungwa ndani ya utomvu wa miti uliobadilika baadaye kuwa kaharabu.


title: Kisukuku

text: Sehemu kubwa ya mimea ya kale haikugeuka kuwa visukuku vya kijiwe bali mabaki yao yalibadilika wakati yalipokaa kama tabaka juu ya uso wa ardhi yalifunikwa kwa udongo na kubadilishwa kwa shindikizo na joto.


title: Kisukuku

text: Makaa yote yaliyopo chini ya ardhi ni matokeo ya mchakato huo; ndani ya makaa wakati mwingine sehemu za miti bado zinaonekana lakini zimebadilishwa kuwa makaa. Hivyo asili ya makaa ni hasa misitu ya kale na miti yake.


title: Kisukuku

text: Mafuta ya petroli yametokana na algae na mimea mingine ya baharini. Baada ya kufa mabaki yao yalizama chini hadi sakafu ya bahari. Kutokana na uhaba wa oksijeni hapo chini mabaki hayakuoza na tabaka nene za matope zilitokea. Kama maganda haya yalifunikwa polepole na udongo na minerali nyingine kulitokea mchakato wa mabadiliko kutokana na shindikizo na joto. Mchakato huu ulibadilisha matope ya mimea kuwa mafuta ya petroli. Hapa ilitokea pia gesi. Pale ambako gesi hii ilifungwa chini ya takaba ya miamba isiyopitika tunakuta siku hizi akiba za gesi asilia zinazofikiwa kwa kutoboa miamba na kupeleka gesi kwa mabomba pale inapohitajika kutumiwa.


title: Kuni

text: Kuni ni sehemu za mti uliokatwa zinazotumiwa kama fueli zikichomwa motoni kwa kupikia au pia kwa kupashia nyumba moto.


title: Kuni

text: Kwa kawaida kuni zinakusanywa penye miti kwa kutafuta sehemu ziliokauka au kwa kukata miti inayopasuliwa kuwa vipande vya ukubwa unaofaa.


title: Kuni

text: Kwa kutumia teknolojia mpya, kuna pia kuni zinazopitishwa kwenye mashine na kupewa umbo maalumu unaofaa kwa majiko ya kisasa. Miti huweza kukatwa na msumenonyororo na baadaye kukatwa vipande vidogo kuwa kuni kwa mashine zinatotumia umeme, petroli au hidrauliki.


title: Kuni

text: Watu wengi duniani kwenye nchi za joto hutumia kuni kwa kupikia chakula na kuchemsha maji ya kuoga au kuosha nguo.


title: Kuni

text: Tangu karne ya 19 na hasa ya 20 watu wengi wamehamia matumizi ya fueli nyingine kama makaa mawe, gesi na madawa yanayotengenezwa kutokana na mafuta ya petroli au pia umeme.


title: Kuni

text: Lakini hata katika nchi za baridi zilizoendelea kuna watu wengi kidogo katika mazingira ya misitu wanaopendelea kuendelea kutumia kuni kama mababu zao. Wengine wanafanya hivyo kwa sababu wana maeneo ya miti au msitu, hivyo kuni kwao ni bure; wengine wamefuata majadiliano juu ya ekolojia na wanaona ni bora kimaadili kutumia fueli ya nishati mbadala kuliko fueli ya kisukuku; wengine wameona ya kwamba ubao ni fueli nafuu kama wanakaa karibu na misitu na wana uwezo wa kununua majiko ya kisasa kwa nyumba zao.


title: Kuni

text: Kuni ni fueli inayokua maana mti unazidi kukua na kuandaa kuni mpya kwa matumizi ya binadamu. Lakini matumizi yanaweza kuzidi kasi ya ukuaji upya kwa eneo fulani na hapo kuna hatari ya kuharibu mazingira.


title: Kuni

text: Sheria ya uchumi wa misitu ni kuondoa kuni katika eneo fulani sawa na kiwango cha ubao kinachokua kila mwaka katika eneo hili. Hata hivyo katika nchi mahitaji ya kuni na makaa pamoja na usimamizi hafifu upande wa serikali vimesababisha kupungukiwa kwa misitu na upotevu wa udongo, kukauka kwa visima, kupungukiwa kwa mvua na kuongezeka kwa mafuriko makali.


title: Kuni

text: Sifa muhimu ya kuni ni uwezo wake wa kutoa joto. Hapa kuni kavu huwaka na kutoa joto vizuri kushinda kuni mbichi yaani kuni zenye asilimia kubwa ya unyevu ndani yake.


title: Kuni

text: Inasaidia kama kuni zinakatwa wakati miti inapumzika, kwa mfano wakati wa ukame au wakati wa baridi katika nchi nje ya tropiki. Katika vipindi hivyo ubao hauna majimaji mengi ndani yake. Vinginevyo kuni zinahitaji muda mwingi hadi zikauke.


title: Kuni

text: Pamoja na hii tabia kama herufi na namna ya kuchoma zinatazamiwa pia, kwa mfano inapendeza zikiwaka kimyakimya bila cheche nyingi.


title: Kuni

text: Tabia nyingine inayoangaliwa ni unene wa ubao, maana watu wasio na vifaa wana matatizo katika kupasua miti minene lakini penye mashine si kitu.


title: Kuni

text: Vilevile aina tofauti za miti huleta kuni tofauti. Kuna aina zinazowaka haraka na hizi zinafaa sana kwa upishi. Aina nyingine huwaka polepole, ni afadhali kwa majiko ya kupasha moto nyumba katika nchi zenye baridi.


title: Kuni

text: Uzito wa ubao ni pia tabia muhimu kwa ajili ya matumizi yake kama kuni. Kuni nyepesi zinachukua nafasi kubwa wakati wa kuzibeba sokoni kushinda kuni nzito zaidi; kiasi cha joto hutegemeana na uzito yaani kilogramu 1 ya kuni inaleta kiasi fulani cha joto, ila tu kama kuni ni nyepesi zinatumia nafasi kubwa zaidi.


title: Kuni

text: Katika sehemu nyingi za Afrika kuni huchukuliwa kutoka kwa miti myembamba au matawi. Hii hukatwa kwa kutumia panga au shoka. Pale ambapo miti minene hukatwa kwa ajili ya kuni watu hutumia msumeno ama wa mkono au wa mashine.


title: Kuni

text: Baadaye vipande hukatwa kwa urefu unaofaa kuisafirishwa hadi nyumbani au sokoni. Urefu huo unategemea usafiri na pia ukubwa wa majiko ya kawaida.


title: Kuni

text: Pale ambapo miti minene hutumiwa kama kuni ni lazima kupasua vipande vikubwa. Hii inafanywa mara nyingi na wakatamiti wenyewe lakini watu wanaotumia kuni kwa wingi wamejipatia vifaa vya kupasulia ili wanunue kuni zao kwa bei nafuu.


title: Kuni

text: Katika nchi za kaskazini kuna watu wanaotumia kuni kwa kupashia moto nyumba wakati wote wa baridi na hapa teknolojia mpya imesambaa. Kwa wale wanaopenda kutumia kuni kwa sababu za ekolojia au gharama bila kazi ya kupasua na kujaza jiko mara kwa mara kuna teknolojia inayotumia kuni kwa umbo la donge. Hapo kuni husagwa kwanza, halafu kushindiliwa kwa umbo la donge. Madonge hayo yanajazwa katika tangi na kuingia ndani ya jiko mfululizo karibu kama mafuta. Madonge ya kuni yanapatikana katika maeneo ya misitu mingi penye viwanda vya kupasulia miti. Viwanda hivyo hutumia unga wa mbao pamoja na mabaki yote yasiyouzwa kama mbao vinatengeneza madonge hayo.


title: Kuni

text: Namna ya pekee ya kuandaa kuni ni kuzichoma kuwa makaa. Hasa katika miji mikubwa ya Afrika makaa yamechukua mara nyingi nafasi ya kuni zenyewe kwa sababu yanawaka kwa moto safi zaidi na hii ni muhimu katika msongamano wa watu wengi mjini.


title: Kuni

text: Pamoja na hayo kuni zinachukua nafasi kubwa kuliko makaa kwa kiasi kilekile cha joto kinachotakiwa na bei za kusafirisha kuni mjini pamoja na gharama za kutunza akiba za sokoni ndani ya mji imeleta makaa kuwa nafuu.


title: Kuni

text: Katika nchi za Afrika kuni kwa kawaida hazitunzwi. Zinakatwa au kununuliwa jinsi inavyohitajika.


title: Kuni

text: Hali hii ni tofauti katika nchi baridi. Huko kuna haja ya kuwa na akiba ya kutosha kwa kupashia nyumba moto maana hata siku mbili bila kuni wakati wa baridi zinaweza kuwa hatari. Kwa hiyo kuni huandaliwa na kuwekwa tayari kama akiba kwa majira yote ya baridi.


title: Kuni

text: Ni muhimu kuziweka kwa namna inayoruhusu upepo kupitia kwenye vipande vya kuni na kuzikausha vizuri; penye mvua nyingi sehemu za paa hutengenezwa kwa kuni lakini siku hizi vipande vikubwa vya plastiki vinatosha.


title: Kuni

text: Madonge ya kuni kwa majiko ya kisasa huwekwa katika vyumba au matangi na kutoka hapa vinapelekwa kwa njia ya mitambo hadi jikoni.


title: Albany, Georgia

text: Albany ni mji wa Marekani katika jimbo la Georgia. Kwa mujibu wa sensa iliyofanyika mnamo mwaka wa 2000, mji una wakazi wapatao 77,000 wanaoishi katika mji huu. Mji upo m 62 kutoka juu ya usawa wa bahari. Eneo lake ni 144.8 km².


title: Warner Robins, Georgia

text: Warner Robins ni mji wa Marekani katika jimbo la Georgia. Kwa mujibu wa sensa iliyofanyika mnamo mwaka wa 2008, mji una wakazi wapatao 61,000 wanaoishi katika mji huu. Mji upo m 93 kutoka juu ya usawa wa bahari. Eneo lake ni 59.2 km².


title: Apache Junction, Arizona

text: Apache Junction ni mji wa Marekani katika jimbo la Arizona. Kwa mujibu wa sensa iliyofanyika mnamo mwaka wa 2008, mji una wakazi wapatao 33,000 wanaoishi katika mji huu. Mji upo m 525 kutoka juu ya usawa wa bahari. Eneo lake ni 88.7 km².


title: Only God Can Judge Me (wimbo)

text: "Only God Can Judge Me" ni wimbo kwenye CD ya kwanza (Book One) ya albamu ya "All Eyez on Me" ya hayati Tupac Shakur. Wimbo unamshirikisha Rappin' 4-Tay na ulirekodiwa wakati Shakur ameingia mkataba na Death Row Records. Huhesabiwa na washabiki kama wimbo wa hali ya juu wa 2Pac.


title: Only God Can Judge Me (wimbo)

text: Sehemu kubwa ya wimbo inahusu mahusiano ya Shakur na vyombo vya habari. Katika mstari mmoja anasema: "Re-collect your thoughts, don't get caught up in the mix, cause the media is full of dirty tricks", yaani, "tafakari tena na usije ukaingizwa katika mkumbo kwa sababu vyombo vya habari vina njama za kishenzi kibwena".


title: Only God Can Judge Me (wimbo)

text: Kwa ujumla, wimbo una-mgusia maisha yake mwenyewe, na maisha ya dhiki kwa waliokuwa maskini kama yeye ("Thug" alieleza haina maana ya uhuni, bali mtu aliyeishi maisha ya dhiki na baadaye kuja kuwa na hela).


title: Only God Can Judge Me (wimbo)

text: Alisema kwa polisi, "There's a million motherfuckers stressing just like me" na "And they say it's the white man I should fear, but its my own kind doing all the killing here", yaani, "Kuna wajingawajinga kibwena wenye wenye mfadhaiko kama mimi" na "Na wanasema eti Mzungu tu ndiyo ninayepaswa kumwogopa, lakini hapa kipango wangu katika suala zima la kumaliza".


title: Only God Can Judge Me (wimbo)

text: Na baada ya kuelezea kidogo jinsi maisha ya mitaani yanavyoenda, na maisha yake binafsi alivyozoea ndani ya mazingira hayo, viitikio vinakuwa, "Only God can judge me now". Kinachojulikana hasa kwenye wimbo huu ni kwamba Shakur ametabiri hatma yake mwenyewe kwenye wimbo huu, "I hear the doctor standing over me screamin' I can make it, got a body full of bullet holes layin' here naked."


title: AZ (rapa)

text: Anthony Cruz (amezaliwa tar. 9 Mei 1972 mjini Brooklyn) ni rapa wa Kimarekani mwenye asili ya Dominika. anafahamika zaidi kwa jina la kisanii kama AZ. Pia, hujulikana zaidi na zaidi kwa kuwa rafiki mkubwa wa kitambo wa rapa mwenzi - Nas na kuwa mmoja kati ya wanachama wa kundi bab-kubwa la hip hop, The Firm, ikiwa ni pamoja na Nas, Nature na Foxy Brown. AZ anafahamika sana kwa maudhui yake ya uimbaji wa kina na silabasi mbalimbali.


title: AZ (rapa)

text:
AZ alianza kujipatia umaarufu baada ya kuonekana kwenye albamu ya Nas' ya "Illmatic" katika wimbo wa "Life's a Bitch" (1994)—tena alikuwa msanii mgeni pekee kuonekana kwenye albamu hiyo. Baada ya vita ya zabuni, AZ amesaini mkataba na EMI, na muda mfupi baadaye akatoa albamu ya "Doe Or Die" (1995) ikatamba sana, lakini ilipata mafanikio madogo kibiashara. Single kiongozi ya albamu, "Sugar Hill", imekuwa kibao pekee kupata mafanikio makubwa kibiashara kwa AZ akiwa kama msanii wa kujitegemea, kwa kufikia nafasi ya 25 kwenye chati za Billboard Hot 100, na kutunukiwa hadhi ya Gold. Mkataba wa AZ na EMI ulihamishiwa katika studio enzi ya Noo Trybe Records/Virgin Records wakati EMI Label Group imefungwa. Mnamo mwaka wa 1997, yeye na Nas wameonekana kwenye tangazo la biashara la Sprite
. AZ akaingia mkataba na Motown/Universal Records na kutoa albamu ya "9 Lives". Mnamo mwaka wa 2002, ametoa "Aziatic". Single kutoka katika albamu, "The Essence," (akishirikiana na Nas) imepata kuchaguliwa kwenye ugawaji wa Tuzo za Grammy wa mara ya 45 kwa Ajili ya Rap Bora ya Wawili au Kundi.


title: AZ (rapa)

text: Mnamo mwaka wa 2004, AZ alikuwa akipanga kutoa albamu - inge-kuwa albamu yake ya nne, "Final Call", hata hivyo, lakini hatimaye ikatiwa kapuni kwa kufuatia kuvuja kwa ajabu na imetolewa kama Final Call (The Lost Tapes) mnamo 2008. Ametoa albamu zake za 4 na 5 "A.W.O.L." na "The Format" mnamo 2005 na 2006, kwa pamoja. Halafu "Undeniable" ilitolewa mnamo 2008.


title: AZ (rapa)

text: Na kwa mwezi wa Oktoba wa 2009, anafanyia kazi albamu yake yake ya 10 iitwayo "Doe or Die 2" itakayotolewa mwanzoni mwa mwaka wa 2010.. Ana matumaini ya kuwaingiza kikosi cha utayarishaji cha awali cha Doe Or Die kama vile L.E.S., Pete Rock, DR Period na Buckwild. Ametibitisha hata kwamba amefanya nyimbo mbili na Pete Rock, ikiwa ni pamoja na "Rather Unique Part II". AZ pia ana mpango wa kuchukua biti kutoka kwa DJ Toomp, Dr. Dre na Kanye West kwa ajili ya DOD2 ikiwa ni pamoja na kumwingiza mkali wake wa mistari wa zamani Nas, pia kwa mujibu wa akaunti yake kwenye Twitter ametaja ya kwamba ameomba biti kutoka kwa RZA vilevile na kupanga kuitoa albamu kunako mwezi wa Mei au Juni 2010. Single ya kwanza kutoka albamu itakuwa "Feel My Pain" iliyotayarishwa na Frank Dukes.


title: Mageuko ya spishi

text: Mageuko ya spishi (ing. "evolution") ni nadharia ya kisayansi iliyobuniwa na kutumiwa na wataalamu wa biolojia, hasa tawi la jenetikia.


title: Mageuko ya spishi

text: Inasema ya kwamba spishi za viumbehai zilizopo duniani leo zimetokana na spishi zilizokuwa tofauti za zamani.


title: Mageuko ya spishi

text: Nadharia hii inategemea hoja ya kwamba awali uhai wote ulitokana na maumbo asilia.


title: Mageuko ya spishi

text: Katika wazo hili spishi zote jinsi zilivyo sasa zinaendelea kubadilika.


title: Mageuko ya spishi

text: Msingi wa nadharia hii ni mabaki ya kisukuku ya viumbehai ambao hawapo tena duniani lakini wanafanana kiasi na viumbehai wa leo, pamoja na ulinganifu wa spishi za karibu na za mbali zaidi. Nadharia ya mageuko ya spishi inalenga kueleza mabadiliko hayo.


title: Mageuko ya spishi

text: Leo hii ndiyo nadharia ya kibiolojia inayokubaliwa na wataalamu wengi hata kama kuna wapinzani kadhaa, hasa upande wa wenye imani kali ya dini, lakini pia wachache kwa sababu za kitaalamu.


title: Mageuko ya spishi

text: Mtaalamu Mwingereza Charles Darwin anajulikana kama mvumbuzi wa nadharia hii.


title: Mageuko ya spishi

text: Kadiri yake, mageuko hayo hufuata uteuzi asilia yaani viumbehai wanaolingana vizuri zaidi na mazingira wanaishi na kuzaa kushinda viumbehai wasiolingana nayo.


title: Mageuko ya spishi

text: Kwa njia hiyo tabia za viumbehai wanaofaa zaidi zinazidi kuendelezwa kwa sababu watoto wao hurithi tabia hizo. Lakini tabia za viumbehai wasiofaa sana zinaweza kutoweka kwa sababu wanakufa mapema na hawana watoto wengi wanaoendeleza tabia zao.


title: Mageuko ya spishi

text: Darwin alishambuliwa mara nyingi kwa hoja ya kwamba mafundisho yake yanapinga taarifa ya uumbaji katika Biblia. Lakini hiyo inategemea jinsi masimulizi yake yanavyosomwa: si lazima mwamini achukue kila kitu kama ilivyoandikwa, kwa sababu Biblia hailengi kutufundisha sayansi, bali njia ya wokovu.


title: Rogue Pictures

text: Rogue Pictures ni tawi la Relativity Media. Rogue Pictures awali ilianzishwa chini ya PolyGram Films mnamo mwaka wa 1997, lakini ikatoweka kunako mwaka wa 2000, baada ya PolyGram kununuliwa na Universal Pictures. Baadaye, mnamo 2004, ikaja kufufuliwa na Focus Features chini ya Universal Pictures. Tawili hili lina zaidi ya filamu 25 kwenye maktaba yake.


title: Internet Movie Database

text: Internet Movie Database (IMDb) ni uhifadhidata mkondoni unauhusiana na habari za filamu, vipindi vya televisheni, waigizaji, vikundi cha watayarishaji wa masuala ya filamu n.k., video gemu, na hivi karibuni wameongeza habari za majina yanatumiwa na waigizaji kwenye filamu au TV. IMDb ilianzishwa mnamo tarehe 17 Oktoba 1990, na mwaka wa 1998 ikachukuliwa na Amazon.com.


title: George Olah

text: George Andrew Olah (amezaliwa 22 Mei 1927) alikuwa mwanakemia kutoka nchi ya Hungaria. Mwaka wa 1971 alipata uraia wa Marekani. Hasa alichunguza sifa za kaboni na asidi. Mwaka wa 1994 alikuwa mshindi wa Tuzo ya Nobel ya Kemia.


title: Paul Crutzen

text: Paul Jozef Crutzen (amezaliwa 3 Desemba 1933) alikuwa mwanakemia kutoka nchi ya Uholanzi. Hasa alichunguza upunguaji wa ozoni. Mwaka wa 1995, pamoja na Mario Molina na Sherwood Rowland alikuwa mshindi wa Tuzo ya Nobel ya Kemia.


title: Mario Molina

text: José Mario Molina-Pasquel Henríquez (amezaliwa 19 Machi 1943) ni mwanakemia kutoka nchi ya Mexiko. Hasa alichunguza upunguaji wa ozoni mahali pa Antaktiki. Mwaka wa 1995, pamoja na Paul Crutzen na Sherwood Rowland alikuwa mshindi wa Tuzo ya Nobel ya Kemia. Yeye ni Mmexiko wa kwanza kupata tuzo hiyo.


title: Sherwood Rowland

text: Frank Sherwood Rowland (amezaliwa 28 Juni 1927) alikuwa mwanakemia kutoka nchi ya Marekani. Hasa alichunguza upunguaji wa ozoni. Mwaka wa 1995, pamoja na Paul Crutzen na Mario Molina alikuwa mshindi wa Tuzo ya Nobel ya Kemia.


title: Everyday I Love You

text: Everyday I Love You ni single ya mwisho kutoka kwa bendi ya vijana wa Kireland Boyzone kabla ya kuanza kutengana mnamo 2000. Wimbo ulifikia nafasi ya #3 kwenye chati za UK Singles Chart. Wimbo umepata hadhi ya mauzo ya Silver kwa kuuza nakala zaidi ya 200,000 nchini Uingereza. Mashairi hasa yanahusu mapenzi ya, tena kwa mshangao kuwa anachokiota kimekuwa kweli.


title: Nashua, New Hampshire

text: Nashua ni mji wa Marekani katika jimbo la New Hampshire. Kwa mujibu wa sensa iliyofanyika mnamo mwaka wa 2007, mji una wakazi wapatao 87,000 wanaoishi katika mji huu. Mji upo m 46 kutoka juu ya usawa wa bahari. Eneo lake ni 82.5 km².


title: Manchester (maana)

text: Manchester ni jina la:


title: Manchester (maana)

text: Marekani:


title: Manchester (maana)

text: Uingereza:


title: Manchester, New Hampshire

text: Manchester ni mji wa Marekani katika jimbo la New Hampshire. Kwa mujibu wa sensa iliyofanyika mnamo mwaka wa 2007, mji una wakazi wapatao 109,000 wanaoishi katika mji huu. Mji upo m 64 kutoka juu ya usawa wa bahari. Eneo lake ni 90.4 km².


title: Life Goes On

text: "Life Goes On" ni single ya tano ya 2Pac kutoka katika albamu ya "All Eyez on Me". Wimbo ulitolewa kwa ajili ya raifiki yake aitwaye Kato. Wimbo pia unazungumzia kifo chake mwenyewe, na mazishi yake.


title: Life Goes On

text: "Life Goes On" uliingizwa kwenye "Greatest Hits" ya 2Pac mnamo 1998. Mchanganyiko wa wimbo pia uliwekwa kwenye albamu ya "Nu-Mixx Klazzics" mnamo mwaka wa 2003.


title: Life Goes On

text: Rapa Bizzy Bone ametengeneza wimbo wake mwenyewe wa "Life Goes On" kwa ajili ya 2Pac. Wimbo ulirekodiwa kwa ajili ya filamu ya Heaven'z Movie, lakini haikutengeneza albamu.


title: Wanted Dead or Alive

text: "Wanted Dead or Alive" ni wimbo wa ushirikiano baina ya Tupac Shakur, Snoop Dogg, na Dazdillinger Arnaud. Wimbo ulitolewa kama single kutoka katika "Gridlock'd (Original Soundtrack)". Ulitengenezewa video yake. Video yake inaonyesha maaskari wanajaribu kumtia nguvuni Snoop Dogg na vipande vichache vya marehemu Tupac Shakur. Maudhui ya wimbo huu ni sawa tu na yale ya wimbo wa "2 of Amerikaz Most Wanted". Video yake imeongozwa na Scott Kalvert.


title: Benknoti

text: Benknoti "(kutoka Kiitalia banca + nota kupitia Kiingereza "banknote")" kwa kawaida ni kipande cha karatasi (pia: plastiki) kinachochapishwa na kuonyesha namba fulani na jina la pesa ya nchi fulani. Inakubaliwa kama njia ya malipo kabisa pamoja na pamoja na sarafu ni pesa taslim ya nchi fulani.


title: Benknoti

text: Kwa kawaida vipande vya sarafu au pesa taslim metalia huwa na viwango vidogo zaidi na benknoti huwa na viwango vikubwa zaidi.


title: Benknoti

text: Tangu kutolewa kwa benknoti wahalifu walijaribu kutengeneza benknoti bandia wakiiga zile zinazotolewa na benki rasmi. Kwa sababu hiyo benki kuu na serikali zinajitahidi kutoa benknoti ambazo ni vigumu kuiga. Hapa wanatumia karatasi za pekee zisizopatikana madukani, wanachapisha kwa rangi zisizosomeka na mashine ya fotokopi, wanaingiza nyuzi za metali ndani ya karatasi na kadhalika.


title: Benknoti

text: Tangu mwisho wa karne ya 20 nchi kadhaa zimeanza kutoa benknoti za plastiki badala ya karatasi. Hizi zina gharama kubwa zaidi ya kuzitengeneza lakini hadi sasa usalama ni kubwa zaidi ni vigumu sana za kuiga pia hazichakai haraka kama vile noti za karatasi.


title: Benknoti

text: Chanzo cha historia ya benknoti ni barua zinazoahidi kulipa kiasi fulani cha pesa kwa mtu yeyote anayeshika barua ile. Kwa hiyo benknoti zilikuwa sawa na hundi za leo.


title: Benknoti

text: Kiasili vipande vya metali adili kama dhahabu au fedha vilitumiwa kama pesa vikipimwa kuwa na uzito fulani kwa mfano "pound" ya Uingereza ilikuwa sawa na uzito wa "pauni" au ratili moja ya fedha.


title: Benknoti

text: Wakati uchumi uliongezeka watu walianza kutumia viasi vikubwa vya pesa na hii ilikuwa kazi ngumu kutokana na uzito wa sarafu nyingi. Hapo wafanyabiashara waliacha sarafu zao kwa mtu aliyeaminiwa na kushika barua kutoka kwake iliyothebitisha ya kwamba alishika kiasi fulani kwa niaba ya mwingine. Pale ambako watu waliaminiana waliweza kutumia barua hizi kama malipo badala ya sarafu yenyewe.


title: Benknoti

text: Serikali ya kwanza ya kutoa benknoti ilikuwa nasaba ya Song nchini China mnamo mwaka 960. Benknoti hizi zilikuwa na maandishi zilizomwahidi mwenye kuishika ya kwamba atapewa kiasi fulani cha fedha akiipeleka benknoti kwa idara ya fedha ya serikali. Kimsingi hii ilibaki muundo wa benknoti hadi karne ya 20 yaani zilikuwa ahadi za serikali au za benki kubwa kumpatia mwenye noti kiasi fulani cha dhahabu au fedha.


title: Benknoti

text: Tatizo la benknoti tangu mwanzo ilikuwa ya kwamba serikali yenye matatizo iliweza kuendelea kuchapisha benknoti mpya kata kama haikuwa na dhahabu au fedha ya kutosha. Hii haikuwa tatizo mara moja kwa sababu hali halisi benknoti zilifanya kazi zao kama thamani ya benknoti zote ililingana na thamani ya bidhaa zilizopatikana katika nchi fulani. Lakini kama serikali iliendelea kuchapisha pesa hovyo watu walianza kuona ya kwamba pesa haina thamani tena na bei zilianza kupanda haraka sana.


title: Benknoti

text: Katika Ulaya benknoti za kwanza zilizotolewa na serikali au kwa niaba ya serikali zilianza kupatikana tangu karne 16 katika Uholanzi na Ufaransa. Mara kwa mara majaribio haya ya kwanza yalivurugika kutokana na kuchapisha benknoti nyingi mno na kushuka kwa thamani ya pesa hii.


title: Benknoti

text: Benknoti zilianza kuwa kawaida hata kwa watu wa kawaida wakati wa karne ya 19. Mwnazoni benki kuu ya kila nchi kisheria ilipaswa kuwa na akiba ya dhahabu au fedha iliyolingana ama na benknoti zote au angalau na sehemu kubwa zao. Masharti haya yalifutwa polepole kwa sababu ilionekana ya kwamba kama kiasi cha benknoti haizidi thamani ya bidhaa nchini uchumi unaendelea bila mvurugo. Tena baada ya kupatikana kwa mawasiliano ya kisasa kama simu na intaneti kiasi kikubwa cha ahadi za kulipana inazunguka katika uchumi na hizi ahadi zinafanya kazi kama pesa hata kama si pesa taslim.


title: Portsmouth, New Hampshire

text: Portsmouth ni mji wa Marekani katika jimbo la New Hampshire. Kwa mujibu wa sensa iliyofanyika mnamo mwaka wa 2000, mji una wakazi wapatao 21,000 wanaoishi katika mji huu. Mji upo m 6 kutoka juu ya usawa wa bahari. Eneo lake ni 43.5 km².


title: Rochester, New Hampshire

text: Rochester ni mji wa Marekani katika jimbo la New Hampshire. Kwa mujibu wa sensa iliyofanyika mnamo mwaka wa 2007, mji una wakazi wapatao 31,000 wanaoishi katika mji huu. Mji upo m 69 kutoka juu ya usawa wa bahari. Eneo lake ni 118.6 km².


title: Ithaca

text: Ithaca ni jina la:


title: Ithaca, New York

text: Ithaca ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 30,000 wanaoishi katika mji huu. Mji upo m 118 kutoka juu ya usawa wa bahari. Eneo lake ni 14.1 km².


title: Sundsvall

text: Sundsvall ni mji nchini Uswidi. Mji ulianzishwa 1621. Kuna wakazi 49,339 (mwaka 2005).


title: Sundsvall

text: Eneo lake ni 27.39 km². Iko kando ya Ghuba ya Bothnia..


title: Schenectady, New York

text: Schenectady ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 62,000 wanaoishi katika mji huu. Mji upo m 74 kutoka juu ya usawa wa bahari. Eneo lake ni 28.5 km².


title: Troy, New York

text: Troy ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 49,000 wanaoishi katika mji huu. Mji upo m 152 kutoka juu ya usawa wa bahari. Eneo lake ni 28.5 km².


title: Delhi

text: Delhi ni jiji kubwa na pia eneo maalumu katika Uhindi. Ndani yake iko mji mkuu wa Uhindi New Delhi. Eneo lake ni 1,484 km² na idadi ya wakazi hukadiriwa kuwa zaidi ya watu miloni 12.


title: Punjab (Uhindi)

text: Punjab ( Kipunjabi:ਪੰਜਾਬ, Kihindi पंजाब) ni jimbo la Uhindi lililopo katika kaskazini magharibi ya nchi hii. Ni sehemu ya eneo la kihstoria ya Punjab iliyogawiwa kati ya Pakistan na Uhindi na kila upande tena kwa majimbo mbalimbali yenye majina tofauti.


title: Punjab (Uhindi)

text: Punjab ya Kihindi ina wakazi milioni 24.3 na eneo lake ni 50,362 km². Mji mkuu ni Chandigarh ambayo ni pia mji mkuu wa jimbo jirani la Haryana kwa hiyo si sehemu ya eneo la jimbo lakini inahesabiwa kama eneo la pekee.


title: Punjab (Uhindi)

text: Miji mingine muhimu ni Mohali, Ludhiana, Amritsar, Bathinda, Patiala and Jalandhar.


title: Punjab (Uhindi)

text: Imepakana na jimbo la Punjab katika Pakistan, majimbo ya Kihindi Jammu na Kashmir upande wa kaskazini, Himachal Pradesh upande wa kaskazini mashariki, eneo maalumu la Chandigarh upande wa mashariki, Haryana upande wa kusini na Rajasthan upande wa kusini magharibi.


title: Made Niggaz

text: "Made Niggaz" ni single iliyotolewa na Tupac Shakur ikiwa kama kibwagizo cha "Gang Related" na Outlawz. Wimbo ulitayarishwa na Tupac kwa ushirikiano wake na Johnny J.


title: Binghamton, New York

text: Binghamton ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 47,000 wanaoishi katika mji huu. Mji upo m 270 kutoka juu ya usawa wa bahari. Eneo lake ni 28.6 km².


title: Kolkata

text: Kolkata (pia: Kalkutta; Kibengali: "Kalkāṭa") ni jiji kubwa katika mashariki ya Uhindi na mji mkuu wa jimbo la Bengali ya Magharibi.


title: Kolkata

text: Mji ulikuwa mji mkuu wa Uhindi wa Kiingereza hadi 1911. Baada ya ugawaji wa Uhindi hali yake ilirudi nyuma kwa sababu ya ugawaji wa Bengali kwa jumla. Baadaye jina limekuwa mashuhuri tena kimataifa kutokana na kazi ya Mama Teresa aliyeishi hapa.


title: Jazz

text: Jazz ni aina ya muziki iliyoanzishwa nchini Marekani. Jazz huunganisha tabia za muziki ya Kiafrika pamoja na tabia za muziki ya Ulaya.


title: Jazz

text: Jazz ilianza mnamo mwanzo wa karne ya 20 Marekani. Kati ya vyanzo vyake ni muziki ya wamarekani weusi waliowahi kutunza muziki ya kiafrika kati yao kutokana na mababu waliopelekwa kama watumwa kutoka nchi za Afrika Magharibi. Pamoja na hayo walitumia pia sehemu za muziki ya Wamarekani wazungu yenye asili ya pande mbalimbali za Ulaya. Watalaamu kadhaa huitwa muziki yenye sauti ya Kiulaya pamoja na mpigo wa Kiafrika.


title: Jazz

text: Neno la "jazz" kwa muziki ilitokea mara ya kwanza mjini New Orleans iliyoenea kutoka hapa katika maeneo jirani na miji mikubwa ya Marekani. Staili ya kusini ya Marekani iliitwa wakati ule "dixiland" kutokana na jina kwa ajili ya kusini ya nchi hii.


title: Jazz

text:
Kutoka asili hizi kuna aina nyingi za jazz zilizoendelea.
Wanamuziki muhimu wa Jazz ni pamoja na:


title: Jazz

text: Wapiga tarumpeta:


title: Jazz

text: Wapiga saxophone:


title: Jazz

text: Wapiga trombone:


title: Jazz

text: Wapiga klarineti:


title: Jazz

text: Wapiga piano:


title: Jazz

text: Wapiga gitaa:


title: Jazz

text: Wapiga ngoma


title: Jazz

text: Waimbaji


title: Chumvi

text: Chumvi kwa maana ya kemia ni kampaundi inayofanywa na ioni yaani anioni yenye chaji hasi na kationi yenye chaji chanya baada ya bezi kuunganika na asidi au metali yoyote .


title: Chumvi

text:
Chumvi inayojulikana zaidi ni chumvi ya kawaida ya NaCl (kloridi ya natiri) inayohitajika na mwili wa mwanadamu, kwa hiyo inatumiwa kwa upishi kuongeza ladha ya chakula. Huitwa pia munyu au chumvi ya mezani.
Lakini kuna aina nyingi za chumvi kutokana na elementi mbalimbali na hizi kwa jumla haziwezi kuliwa, kwa mfano:


title: Chumvi

text:
1: chumvi ya asidi
2: chumvi ya besi
3: chumvi ya muungano


title: Chandigarh

text: Chandigarh ni mji wa Uhindi kaskazini. Eneo lake lahesabiwa kama eneo maalumu la kitaifa si sehemu ya jimbo lolote lakini wakati huohuo ni mji mkuu wa majimbo mawili jirani Punjab na Haryana.


title: Chandigarh

text: Eneo lina kilomita za mraba 114 na idadi ya wakazi inafikia milioni 1.1. Lugha kuu ni Kipunjabi, Kihindi na Kiingereza.


title: Chandigarh

text: Hadi 1947 Chandighar ilikuwa kijiji cha kawaida. Baada ya ugawaji wa Punjab kati ya Uhindi na Pakistan iliteuliwa kama mahali opa mji mkuu mpya upande wa Kihindi. Kundi la wasanifu wa kimataifa lilipanga mji mpya na mashuhuri kati yao alikuwa Mswisi Le Corbusier.


title: Puducherry

text: Puducherry (inayojulikana kimataifa zaidi kama Pondicherry kama ilivyokuwa hadi mwaka 2006) ni eneo maalumu la kitaifa nchini Uhindi. Ndani yake kuna maeneo madogo manne ya pekee yanayohesabiwa kwa pamoja kama eneo la kitaifa au Union Territory.


title: Puducherry

text: Hizo sehemu nne ni Pondicherry, Karaikal, Yanam na Mahé. Yalikuwa makoloni madogo ya Ufaransa katika Uhindi kusini, yaliyokaa pekee na Uhindi wa Kiingereza, yakakabidhiwa na Ufaransa kwa Uhindi huru mwaka 1962. Kimsingi kila sehemu ni mji mdogo wa pwani pamoja na mazingira kidogo karibu nao.


title: Puducherry

text: Jumla ya maeneo yote ni km² 492; kati ya sehemu nne Pondicherry (km² 290) na Karaikal (km² 160) zimezungukwa na eneo la jimbo la Tamil Nadu; Yanam (km² 20) liko ndani ya eneo la jimbo la Andhra Pradesh na Mahé (km² 9) imezungukwa na jimbo la Kerala.


title: Puducherry

text: Wakazi wote ni 1,244,464 (2011).


title: Puducherry

text: Lugha rasmi za Puducherry zinategemea lugha kuu ya mazingira ya kila sehemu: kwa Pondicherry na Karakal ni Kitamil, kwa Yanam ni Kitelugu na kwa Mahe ni Kimalayalam. Kifaransa bado ni lugha rasmi lakini haitumiki sana: hali halisi serikali inafanya kazi kwa kutumia Kiingereza.


title: Syracuse

text: Syracuse ni jina la:


title: Syracuse

text: Italia:


title: Syracuse

text: Marekani:


title: Syracuse, New York

text: Syracuse ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2006, mji una wakazi wapatao 140,000 wanaoishi katika mji huu. Mji upo m 116 kutoka juu ya usawa wa bahari. Eneo lake ni 66.4 km².


title: Utica, New York

text: Utica ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 60,000 wanaoishi katika mji huu. Mji upo m 139 kutoka juu ya usawa wa bahari. Eneo lake ni 43.0 km².


title: Rome

text: Rome ni jina la:


title: Eskilstuna

text: Eskilstuna ni mji nchini Uswidi. Mji ulianzishwa 1659. Kuna wakazi 60,185 (mwaka 2005).


title: Eskilstuna

text: Eneo lake ni 29.75 km². Iko kando ya Mto Eskilstunaån.


title: Gävle

text: Gävle ni mji nchini Uswidi. Mji ulianzishwa 1446. Kuna wakazi 68,700 (mwaka 2005). Kraft General Foods Scandinavia ni kampuni kubwa ya utengenezaji wa kahawa


title: Gävle

text: Eneo lake ni 41.79 km². Iko kando ya Bahari ya Baltiki.


title: Rome, New York

text: Rome ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 35,000 wanaoishi katika mji huu. Mji upo m 139 kutoka juu ya usawa wa bahari. Eneo lake ni 196.0 km².


title: Rochester, New York

text: Rochester ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 220,000 wanaoishi katika mji huu. Mji upo m 154 kutoka juu ya usawa wa bahari. Eneo lake ni 96.1 km².


title: Athi River Mining

text: Athi River Mining (kifupi ARM) ni kampuni ya kibiashara nchini Kenya inayochimba madini na kutengeneza bidhaa kama saruji, mbolea wa kilimo, aina kadhaa za chokaa na minerali mingine kwa matumizi ya viwandani na katika ujenzi.


title: Athi River Mining

text: Kampuni ilianzishwa na Bwana H.J. Paunrana mwaka 1975 mjini Athi River na makao makuu yake yapo Nairobi. Kiasili iliana kuchimba mawe ya chokaa katia eneo la Athi River na kuusafisha, kusaga na kuuza.


title: Athi River Mining

text: ARM ina migodi na viwanda katika Kenya, Tanzania na Afrika Kusini. ARM inajenga kituo cha umeme cha makaa chenye nafasi ya megawati 29 huko Kaloleni/Mombasa kwa shabaha ya kupunguza gharama zake za nishati na kuuza umeme wa ziada kwenye soko la kitaifa.


title: Poughkeepsie, New York

text: Poughkeepsie ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 30,000 wanaoishi katika mji huu. Mji upo m 55 kutoka juu ya usawa wa bahari. Eneo lake ni 15 km².


title: Graviti

text: Graviti (kutoka Kiingereza: "gravity"; pia: kani ya mvutano, kanimvutano, nguvu ya uvutano, nguvu mvutano) ni kani ya uvutano iliyopo kati ya magimba yote ya ulimwengu. Kila gimba lenye masi linavuta magimba yote mengine yenye masi.


title: Graviti

text: Hii ndiyo sababu ya kwamba tunatembea ardhini badala ya kuelea hewani: kwa sababu masi ya Dunia inatuvuta kuelekea kitovu chake. Sisi tuna uvutano kwa dunia pia, lakini hali halisi kani hii ni ndogo mno kwa sababu masi yetu ni ndogo kulingana na masi kubwa ya Dunia. Wakati huohuo Dunia yetu inavutwa na Jua na hii ndiyo sababu ya kwamba Dunia inazunguka Jua katika obiti na haiwezi kukimbia mbali nayo.


title: Graviti

text: Tukitupa jiwe hewani litaanguka chini. Hii ni kwa sababu kani ya mkono ilipeleka jiwe kwenda juu lakini kani ya uvutano wa dunia inalirudisha kwake.


title: Graviti

text: Tabia ya kuvutana inaonekana vema kati ya Dunia na Mwezi. Dunia ni kubwa, inauvuta Mwezi na kuushika kwenye njia yake ya kuzunguka. Lakini wakati huohuo Mwezi unavuta pia Dunia na hii inaonekana baharini katika mabadiliko ya maji kupwa na maji kujaa. Maji ya bahari yanavutwa na Mwezi kiasi kwamba sehemu ya bahari iliyo moja kwa moja chini ya mwezi iko nusu mita juu ya wastani wa usawa wa bahari yote.


title: Graviti

text: Isaac Newton anajulikana kama mtaalamu aliyeweza kueleza graviti kwa mara ya kwanza kama utaratibu wa kimsingi wa sayansi.


title: Theo Jörgensmann

text: Theo Jörgensmann (29 Septemba 1948) ni mwanamuziki wa Ujerumani. Anapiga muziki ya jazz.


title: Mbuni (mmea)

text: Mibuni ("Coffea" spp.) ni miti au vichaka ambayo matunda yao (buni) huchomwa na kusagwa ili kutengeneza kahawa.


title: Mbuni (mmea)

text: Spishi zinazokuzwa sana ni Mbuni Arabu ("Coffea arabica") na Mbuni imara ("Coffea canephora"). Asili ya spishi ya kwanza ni milima ya Ethiopia na Yemen na asili ya ile ya pili ni Ethiopia.


title: Mbuni (mmea)

text: Inaaminika kuwa asili ya kuchoma buni ni nchini Ethiopia.


title: Robert Curl

text: Robert Floyd Curl, Jr. (amezaliwa 23 Agosti 1933) alikuwa mwanakemia kutoka nchi ya Marekani. Hasa alichunguza sifa na mfumo wa kaboni. Mwaka wa 1996, pamoja na Harold Kroto na Richard Smalley alikuwa mshindi wa Tuzo ya Nobel ya Kemia.


title: Richard Smalley

text: Richard Errett Smalley (6 Juni 1943 – 28 Oktoba 2005) alikuwa mwanakemia kutoka nchi ya Marekani. Hasa amefahamika kwa kugundua na kuchunguza mfumo mpya wa kaboni. Mwaka wa 1996, pamoja na Robert Curl na Harold Kroto alikuwa mshindi wa Tuzo ya Nobel ya Kemia.


title: Harold Kroto

text: Sir Harold (Harry) Walter Kroto (amezaliwa 7 Oktoba 1939) ni mwanakemia kutoka nchi ya Uingereza. Jina lake la kuzaliwa ni Harold Krotoschiner; wazazi wake walikimbia utawala wa WaNazi huko Ujerumani kwa vile asili yao ni Wayahudi wa Poland. Mwaka wa 1955 walifupisha jina lao la familia liwe Kroto.


title: Harold Kroto

text: Kroto hasa alichunguza sifa na mfumo wa kaboni. Mwaka wa 1996, pamoja na Robert Curl na Richard Smalley alikuwa mshindi wa Tuzo ya Nobel ya Kemia. Mwaka uleule alipewa cheo cha "Sir" cha Uingereza.


title: Middletown, New York

text: Middletown ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 25,000 wanaoishi katika mji huu. Mji upo m 158 kutoka juu ya usawa wa bahari. Eneo lake ni 13.0 km².


title: Huddinge

text: Huddinge ni manispaa na mji nchini Uswidi. Kuna wakazi 100,116 (mwaka 2012) . Pia ni pambizo wa Stockholm


title: Huddinge

text: Eneo lake ni 140,63 km².


title: Sukumawiki

text: Sukumawiki (pia: sukuma wiki) ni aina ya kabichi isiyoumba 'kichwa' na inayoliwa sana katika Afrika ya Mashariki, hususa nchini Kenya. Inatengenezwa kwa kutumia majani mabichi yanayopikwa. Lakini sukumawiki inaweza kutengenezwa pia kwa kutumia aina nyingine za majani yanayofaa kupikwa.


title: Sukumawiki

text: Jina "sukuma wiki" lamaanisha ya kwamba hii ni njia ya kula kwa siku za wiki bila gharama kubwa hadi kufikia wikendi ambako chakula bora kinapatikana - kama pesa inatosha.


title: Sukumawiki

text: Huliwa mara nyingi pamoja na ugali au chapati. Nyama, samaki au karanga inaweza kuungwa mle.


title: Sukumawiki

text: Katakata majani. Chemsha vikombe viwili vya maji katika sufuria. Ongeza majani yaliyokatwa katika maji. Ongeza chumvi na viungo vingine kama maji ya limau, nyanya na kitunguu kilichokatwa.


title: Sukumawiki

text: Unaweza kuingiza pia vipande vya nyama, samaki na karanga.


title: Dennis Hopper

text: Dennis Lee Hopper (17 Mei 1936 - 29 Mei 2010) alikuwa mwigizaji, mtayarishaji wa filamu, na msanii kutoka nchini Marekani. Akiwa bwana mdogo, Hopper akawa na shauku ya uigizaji na hatimaye akawa mwanafunzi wa Actors Studio. Amefanya onekano lake la kwanza katika televisheini mnamo mwaka wa 1955, ana akaonekana kwenye filamu mbili akiwa na James Dean, "Rebel Without a Cause" (1955) na "Giant" (1956). Miaka kumi iliyofuata, Hopper akaonekana mara kwa mara kwenye michezo ya televisheni akicheza nyusika za ugeni, na kufikiwa mwishoni mwa miaka ya 1960 amecheza kama mwigizaji msaidizi kwenye filamu mbalimbali.


title: Dennis Hopper

text: Amepata kuongoza na kuigiza kwenye filamu ya "Easy Rider" (1969), akishinda tuzo kwenye Cannes Film Festival na akachaguliwa kwenye Academy Award kwa ajili ya Best Original Screenplay akiwa kama mwandishi-mshirika. Mtahakiki wa filamu Matthew Hays alieleza kwamba "hakuna mtu mwingine anayekubalika sana kwa kuonyesha kanuni za maisha fulani yalipotea ya miaka ya 1960 zaidi ya Dennis Hopper."


title: Dennis Hopper

text: Hakuwa na uwezo wa kujenga mafanikio yake mwenyewe kwa miaka kadhaa, hadi hapo alipokuja kushirikishwa kwenye "Apocalypse Now" (1979) imemleta mwamko. Baadaye akaja-kuonekana kwenye "Rumble Fish" (1983) na "The Osterman Weekend" (1983), na akapata umaarufu mkubwa sana kwa ajili ya kazi yake kwenye "Blue Velvet" na "Hoosiers", na kwa kazi zake za baadaye zimsukuma na kupata kuchaguliwa kwenye Academy Award kwa ajili ya Best Supporting Actor. Ameongoza filamu ya "Colors" (1988). Hopper kwenye filamu ya mwaka wa 1989 "Flashback" ambayo ilitokana na Love Movement ya miaka ya 1960. Pia amepata kucheza kama adui kwenye filamu ya "Speed" (1994) na Waterworld (1995). Kazi za Hopper za baaaye ni pamoja na uhusika mkuu wa mfululizo wa televisheni, "Crash".


title: Dennis Hopper

text: Hopper alizaliwa mjini Dodge City, Kansas, akiwa kama mtoto wa Marjorie Mae (amekufa 2006), na Jay Millard Hopper (Juni 1916 – Agosti 1982).


title: Dennis Hopper

text: Baada ya Vita Kuu ya Pili ya Dunia, familia yake ikahamia mjini Kansas City, Missouri, ambapo bwana mdogo Hopper alihitimu masomo ya sanaa ya kila Jumamosi katika Kansas City Art Institute, alifundishwa na Thomas Hart Benton. Akiwa na umri wa miaka 13, Hopper na familia yake wakahamia San Diego, ambapo mama'ke alifanya kazi kama mwelekezaji wa uokoaji wa majini na baba'ke alikuwa meneja wa kituo cha polisi (Hopper alitambua, lakini, kwamba baba'ke alikuwa kwenye ofisi za OSS, mjumbe wa CIA). Hopper alipigiwa kura kwa kuigiza vizuri wakati anasoma elimu ya juu (Helix High School, La Mesa, California, kitongoji cha San Diego). Hapo ndipo alipopata shauku ya kujiendeleza katika masuala ya uigizaji, alisoma katika chuo cha Old Globe Theatre cha mjini San Diego, na Actors Studio ya mjini New York City (alisoma na Lee Strasberg kwa takriban miaka mitano). Hopper akapenda urafiki na mwigizaji Vincent Price, ambaye anapenda sana mambo ya sanaa na kumvutia Hopper kufanya sanaa. Alipenda sana michezo ya William Shakespeare.


title: Halmstad

text: Halmstad ni mji nchini Uswidi. Kuna wakazi 55,688 (mwaka 2005). Mji ulianzishwa 1307.


title: Halmstad

text: Eneo lake ni 33.01 km². Iko kando ya Kattegat.


title: Ahmed Zewail

text: Ahmed Hassan Zewail (amezaliwa 26 Februari 1946) ni mwanakemia kutoka nchi ya Misri. Hasa alichunguza kemia ya femto, yaani athari za kikemia zilizo haraka sana. Mwaka wa 1999 alikuwa mshindi wa Tuzo ya Nobel ya Kemia.


title: Walter Kohn

text: Walter Kohn (amezaliwa 9 Machi 1923) alikuwa mwanafizikia kutoka nchi ya Kanada. Alizaliwa nchi ya Austria ambako alikimbilia Uingereza na Kanada kwa vile familia yake ni Wayahudi. Baadaye alipata uraia wa Marekani. Hasa alichunguza na kuendeleza nadharia ya uzito wa atomu. Mwaka wa 1998, pamoja na John Pople alikuwa mshindi wa Tuzo ya Nobel ya Kemia.


title: John Pople

text: Sir John Anthony Pople (31 Oktoba 1925 – 15 Machi 2004) alikuwa mwanakemia kutoka nchi ya Uingereza. Hasa alichunguza nadharia ya kwanta. Mwaka wa 1998, pamoja na Walter Kohn alikuwa mshindi wa Tuzo ya Nobel ya Kemia.


title: Paul Boyer

text: Paul Delos Boyer (amezaliwa 31 Julai 1918) alikuwa mwanakemia kutoka nchi ya Marekani. Hasa alichunguza usanisi wa kibiolojia wa ATP. Mwaka wa 1997, pamoja na John Walker na Jens Skou alikuwa mshindi wa Tuzo ya Nobel ya Kemia.


title: John Walker

text: John Ernest Walker (amezaliwa 7 Januari 1941) ni mwanakemia kutoka nchi ya Uingereza. Hasa alichunguza usanisi wa ATP. Mwaka wa 1997, pamoja na Paul Boyer na Jens Skou alikuwa mshindi wa Tuzo ya Nobel ya Kemia.


title: Jens Skou

text: Jens Christian Skou (amezaliwa 8 Oktoba 1918) alikuwa mwanakemia kutoka nchi ya Denmark. Hasa alichunguza kimeng'enya cha ATP. Mwaka wa 1997, pamoja na Paul Boyer na John Walker alikuwa mshindi wa Tuzo ya Nobel ya Kemia.


title: Alan Heeger

text: Alan Jay Heeger (amezaliwa 22 Januari 1936) ni mwanafizikia kutoka nchi ya Marekani. Hasa alichunguza sifa za polimeri. Mwaka wa 2000, pamoja na Alan MacDiarmid na Hideki Shirakawa alikuwa mshindi wa Tuzo ya Nobel ya Kemia.


title: Alan MacDiarmid

text: Alan Graham MacDiarmid (14 Aprili 1927 – 7 Februari 2007) alikuwa mwanakemia kutoka nchi ya New Zealand. Hasa alichunguza sifa za polimeri. Mwaka wa 2000, pamoja na Alan Heeger na Hideki Shirakawa alikuwa mshindi wa Tuzo ya Nobel ya Kemia.


title: Hideki Shirakawa

text: Hideki Shirakawa (amezaliwa 20 Agosti 1936) ni mwanakemia kutoka nchi ya Japani. Hasa alichunguza sifa za polimeri. Mwaka wa 2000, pamoja na Alan Heeger na Alan MacDiarmid alikuwa mshindi wa Tuzo ya Nobel ya Kemia.


title: Mbegu

text:
Mbegu ni sehemu ya tunda la mmea inayoweza kuendelea kuwa mmea mpya. Mbegu ni njia ya kuzaa kwa mimea mingi zinazoitwa kwa njia ya kibiolojia spermatophytina.
Mbegu inaanzishwa ndani ya ua la mmea inaendelea kukua. Kuna mbegu ndogo sana ambazo ni vigumu kuona kwa jicho na mbegu kubwa kama nazi.


title: Mbegu

text: Huwa ndani yake na sehemu tatu


title: Mbegu

text: Uwezo wa pekee wa mbegu za mimea tofauti na mimba ya wanyama ni ya kwamba kitoto kinaandaliwa ndani ya una lakini kinaacha kukua na kukauka. Katika hali kavu inaweza kukaa kwa muda, na mbegu kadhaa zimejulikana zilikaa miaka hata karne zikaweza kuchipuka hata baada ya muda mrefu.


title: Mbegu

text: Mimea inatofautiana sana kuhusu idadi za mbegu zinazoweza kutolewa. Lakini hata mimea yenye uwezo wa kutoa mbegu nyingi hazitoi kila mwaka; hii inategemea pia na hali ya hewa (ukame na baridi), magonjwa ya mimea na wadudu. Kwa mfano wataalamu walitazama sehemu ya msitu wa misonobari kwa kipindi cha miaka 20 wakaona ya kwamba mavuno ya mbegu yalikuwa kati ya 0 na milioni 5 za mbegu kwa hektari moja. Katika miaka sita mebgu zilitokea kwa wingi sana, katika miaka mitano chache sana, na miaka kumi miti ilikuwa na kiasi kizuri cha mbegu.


title: Mbegu

text: Mbegu huwa kati ya vyakula muhimu sana kwa wanadamu. Nafaka zote ni mbegu za aina za manyasi na kuwa chanzo kikii cha wanga kwa binadamu. Mbegu kama alizeti na jozi nyingi ni chanzo cha mafuta na protini.


title: Ashoka

text: Ashoka (pia: Asoka) alikuwa mtawala wa Uhindi kati ya 273 KK na 232 KK. Alizaliwa katika nasaba ya Maurya akafaulu kupanusha himaya yake juu ya maeneo ya nchi za kisasa za Uhindi, Pakistan, Bangladesh na Sri Lanka.


title: Ashoka

text: Mara nyingi anatajwa kama mtawala mkuu katika historia ya Bara Hindi. Baada ya vita aliyoshinda mnamo 265/263 KK alishtuka juu ya vifo vingi na uharibifu akageukia kuwa Mbuddha. Mnamo mwaka 260 alitangaza ubuddha kuwa dini rasmi ya milki yake akatuma wamisionari kitangaza imani katika nchi jirani.


title: Ashoka

text: Hakupiga vita tena lakini alitumia nguvu yake kujenga maendeleo ya milki yake. Anakumbukwa hasa kutokana na matangazo yake yaliyochongwa kwenye mawe ya majengo katika sehemu mbalimbali za milki yake kama vile: "Wanadamu wote ni watoto wangu. Mimi ni kama baba yao. Jinsi kila baba anataka mema na heri kwa watoto wake nami ninataka watu wote wawe na raha siku zote"-


title: Newburgh, New York

text: Newburgh ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 28,000 wanaoishi katika mji huu. Mji upo m 39 kutoka juu ya usawa wa bahari. Eneo lake ni 12.4 km².


title: Jamestown, New York

text: Jamestown ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 32,000 wanaoishi katika mji huu. Mji upo m 525 kutoka juu ya usawa wa bahari. Eneo lake ni 23.5 km².


title: Elmira, New York

text: Elmira ni mji wa Marekani katika jimbo la New York. Kwa mujibu wa sensa iliyofanyika mnamo mwaka wa 2000, mji una wakazi wapatao 31,000 wanaoishi katika mji huu. Mji upo m 266 kutoka juu ya usawa wa bahari. Eneo lake ni 12.2 km².


title: Hafez

text: Khwajeh Shams al-Din Muhammad Hafez-e Shirazi ( خواجه شمس‌الدین محمد حافظ شیرازی) (* mnamo 1319 mjini Shiraz; † mnamo 1389 akiwa na umri wa miaka 69) anayejulikana kwa kawaida kwa kifupi kama Hafez (pia Hafiz) anajulikana kama mshairi muhimu wa Uajemi. "Hafez" ilikuwa jina lake la heshima kwa sababu alijua Qurani yote tangu utotoni maana yake ni sawa na Kiswahili hafiz yaani mtu anayeshika Qurani yote moyoni. Mashairi yake yanapendwa sana hadi leo nchini Uajemi na kitabu chake kinachoitwa Divan-e Hafez kinapatikana katika familia nyingi za nchi hii. Wengi wameyashika na wakati wa sikukuu mbalimbali Waajemi wanayasoma. Kaburi lake hutembelewa sana na Waajemi wengi wanasafiri kutembelea mji wa Shiraz hasa kwa kuona kaburi lake.


title: Hafez

text: Mashairi yake yanahusu mara nyingi habari za mapenzi, divai na ulevi yakipinga unafiki wa hao wanaojiita watunzi wa maadili katika jamii.


title: Hafez

text: Habari za maisha yake hazina uhakika; mengi ni masimulizi tu zenye tabia za hekaya.


title: Hafez

text:
Baba yake aliitwa Baha-ud-Din alikuwa mwuzaji wa makaa akafa Hafez alipokuwa mdogo. Mvulana alivutwa sana na kumbukumbu jinsi baba alisoma Qurani akajitahidi akaweza kushika Qurani yote alipokuwa na umri wa miaka 8.
Lakini alisikia pia mashairi ya Maulana Rumi na Sa'di. Inaaminiwa ya kwamba alipata mafundisho katika madrasa.


title: Hafez

text: Hafez alitangulia kazi ya kuoka mkate hadi umri wa miaka 21 alipokuwa mwanafunzi wa mshairi Fariduddin Attar. Wakati wa kupeleka mikate yake kwa wateja alipata kumjua mama mmoja membo sana kwa jina Shakh-e Nabat akatunga shairi zake za kwanza kwa ajili yake na uzuri wake. Alipotambua ya kwamba hawezi kuwa pamoja naye alitambua upotovu wa urembo akaanza kuimbia uzuri wa ndani au kiroho.


title: Hafez

text: Alijulikana akaajiriwa na mtawala wa Shiraz kama mshairi wa ikulu yake. Mnamo 1333 mji ulivamiwa na maadui na Hafez aliachishwa kwenye ikulu. Aliendelea kutunga mashairi na kufundisha.


title: Hafez

text: Hadithi moja inamkumbuka akiwa na umri wa miaka 60 akachora duara chini na kuketi ndani yake kwa siku 40 akitafakari maisha, dunia na Mungu. Inasemekana ya kwamba mwishoni aliona nuru ya ndani baada ya kumaliza kikombe cha divai.


title: Hafez

text: Aliaga dunia akiwa na miaka 69 na msahiri mheshimiwa na wengi.


title: Hafez

text: Hakuna uhakika juu ya idadi ya masahiri yake. Matoleo mbalimbali huwa kati ya masahiri 573 hadi 994. Wajemi wanapenda kutumia mashairi yake kwa aina ya utabiri wakifungua kitabu mahali popote na kuchukua ayat zilizopo hapa kama jibu kwa swali fulani.


title: Hafez

text: Utamaduni wa Hafez ilikuwa Uislamu lakini anaheshimiwa na kusomew pia na Wahindu na Wakristo. Waislamu waliona matatizo katika sifa zake za divai hivyo walizoea kusoma ayat zake kama lugha ya kishairi yenye picha lakin watu wasio Waislamu walifurahia pia kuona ushairi unaounganisha maono ya kiroho na sifa za divai.


title: Hafiz

text: Hafiz (kutoka Kiarabu حافظ "ḥāfiẓ" -kitenzi حفظ "ḥāfaẓa" = "kuhifadhi, kutunza") ni cheo cha heshima katika Uislamu kwa kumtaja mtu aliyeishika Qurani yote moyoni. Mwanamke au binti aliyeishika msahafu huitwa "hafiza".


title: Hafiz

text: Hafiz anajua kusema maneno yote ya Qurani. Mtu wa aina hii huheshimiwa sana kati ya Waislamu. Mara nyingi ni watu vipofu au walemavu wanaoanza kushika maneno ya Qurani tangu utoto maana kwao ni njia mmoja ya kuheshimiwa pia kuwa na mapato kwa sananu mahafiz hualikwa mara nyingi kuimba surat za Qurani wakati wa sherehe na siku maalumu.


title: Hafiz

text: Mahafiz wa kwanza wanasemekena walitokea katika siku za kwanza za Uislamu kwa sababu mwanzoni Qurani ilitangazwa na mume Muhammad kama hotuba tu hapakuwa na utaratibu wa kuiandika. Lakini watu wengi walishika maneno haya. Baadaye Khalifa Umar aliagiza Qurani yote kuandikwa na katika kazi hii mahafiz walikuwa muhimu walioweza kurudia surat kwa waandishi.


title: Hafiz

text: Hata baada ya Qurani iliandikwa bado mahafiz walitafutwa kwa sababu Waislamu wengi hawakujua kusoma tena kwa sababu namna yao ya kuimba maneno ya surat uliwavuta watu. Kati ya watoto wanaoanza kujifunza Qurani katika madrasa wanjitokeza mara kwa mara kadhaa wanaoelekea kuwa hafiz.


title: Hafiz

text: Kutokana na heshima ya cheo hiki kimetumiwa mara nyingi kama jina kati ya Waislamu ikiandikwa pia Hafez, Hafes, au Hafis kutegemeana na lugha ya mazingira.


title: Hafiz (maana)

text: Hafiz ( حافظ) ni neno kutoka lugha ya Kiarabu na maana yake inaenda sambamba na neno la Kiswahili "hifadhi"; hafiz ni mtu anayehifadhi, hasa maneno ya Qurani. Inaweza kuandikwa pia hafez, hafes au hafis kwa herufi za Kilatini.


title: Hafiz (maana)

text: Katika utamaduni wa Uislamu linamtaja


title: Hafiz (maana)

text: Limekuwa pia jina linalotumiwa mara nyingi kati ya Waislamu kama vile


title: Jeshi la ardhi

text: Jeshi la ardhi ni mkono wa jeshi la nchi unaojumlisha vikosi vyote vilivyo tayari kupigania maadui kwenye nchi kavu, tofauti na mikono mingine inayoshughulika kazi ya ulinzi wa taifa baharini (jeshi la majini) au hewani (jeshi la anga).


title: Jeshi la ardhi

text: Watu kwenye jeshi la ardhi huitwa askari au wanajeshi. Hupangwa kwa vikosi mbalimbali wakitumia silaha na vifaa kama vile bunduki, mizinga, vifaru, helikopta na mengine.


title: Sikio

text:
Sikio ni sehemu ya mwili inayowezesha kusikia sauti. Wanadamu na wanyama mamalia wana masikio mawili kichwani. Wanyama wengine husikia sauti kupitia viungo vingine kama vile buibui kupitia nywele za miguu au samaki kupitia neva ndefu iliyopo chini ya ngozi kando ya mwili.
Sikio la binadamu huwa na sehemu ya nje inayoonekana na sehemu isiyoonekana iliyopo ndani ya fuvu. Usikivu wenyewe hutokea kwenye sehemu ya ndani.


title: Sikio

text: Sehemu ya nje yenye kazi ya kupokea na kukusanya mawimbi ya sauti na kuyaelekeza ndani ya njia ya sikio inayoishia kwenye kiwambo cha sikio ambacho ni ngozi inayotikisishwa na sauti.


title: Sikio

text: Kucheza kwa kiwambo kunasikitisha mifupa sikivu ambayo ni mifupa mitatu midogo inayoungwa nacho na mwendo wa mifupa sikivu unapokelewa na mishipa ya fahamu ya sikio la ndani ukibadilishwa kwa mishtuko ya umeme inayopita kwenye neva hadi ubongo. Chumba cha sikio la kati kimeunganishwa na koromeo kwa njia ya neli ya koromeo.


title: Sikio

text: Sehemu ya kiwambo cha sikio pamoja na chumba nyuma yake penye mifupa sikivu huitwa sikio la kati. Nyuma yake kuna sehemu ya sikio la ndani. Kiungo cha mwili kinachobadilisha mwendo wa mishipa sikivu kuwa alama za neva huitwa komboli.


title: Sikio

text: Pamoja na kupokea sauti, sikio la ndani lina pia kazi ya kutunza uwiano wa mwili likiweza kutofautisha kati ya juu, chini, kulia na kushoto.


title: Sikio

text: Wanyama mbalimbali hutumia masikio pia kwa kupoza mwili. Hivyo tembo anatumia masikio yake kama feni.


title: Sikio

text:
Sehemu zote tatu za sikio zinaweza kuathiriwa na magonjwa na maumivu.
Kuna pia matatizo ambayo hayajaelewka vema na wataalamu kama tinnitus ambako mtu anasikia sauti ya kudumu ndani ya sikio hata kama wengine hawawezi kusikia kitu. Tatizo lingine ni upotevu wa usikivu upande mmoja unaotokea hasa kwa watu wanaobanwa na matatizo na shughuli nyingi. Matatizo haya yana upande wa nafsi na majaribio ya tiba huenda sambamba na kumpatia mgonjwa kipindi cha raha na mapumziko pamoja na athari nyingine za kutuliza moyo.


title: Sikio

text: Pia watumiaji wa earphones ni rahisi kuumia sikio ukitumia sauti kubwa.


title: Nacka

text: Nacka ni mji nchini Uswidi. Kuna wakazi 25 170 (mwaka 2000). Mji ulianzishwa 1949.


title: Nacka

text: Iko takriban km 5 upande wa mashariki wa katikati ya Stockholm.


title: Södertälje

text: Södertälje ni mji nchini Uswidi. Kuna wakazi 60,279 (mwaka 2005). Ni mji mkubwa wa kumi na tano katika nchi wa Uswidi


title: Södertälje

text: Uko upande wa wa Stockholm. Eneo lake ni 24,66 km². Iko kando ya Ziwa Mälaren.


title: Kikuyu (lugha)

text:
Kikikuyu (jina la wenyewe: Gĩkũyũ) ni lugha ya Kibantu inayojadiliwa na Wagikuyu ambao watu milioni 5.5 nchini Kenya ni lugha yenye wasemaji wengi katika nchi hii.
Kama lugha ya Kibantu ni sehemu ya lugha za Niger-Kongo.


title: Kikuyu (lugha)

text: Wasemaji wanaishi kiasili kwenye nyanda za juu za Kenya ya Kati kati ya Nyeri na Nairobi. Siku hizi wanapatikana kote Kenya. Lugha ina vikundi vinne vya lahaja ambazo ni za Kirinyaga, Murang'a, Nyeri na Kiambu.


title: Kikuyu (lugha)

text: Gikuyu inafanana kwa kiasi kikubwa na Kiembu, Kimeru na Kikamba.


title: Kikuyu (lugha)

text: Tangu zamani za koloni Gikuyu imewahi kuandikwa. Vitabu vya kwanza kwa Gikuyu vilikuwa Biblia na vitabu vya ibada. Tangu uhuru waandishi mbalimbali walianza kuandika. Anayejulikana zaidi ni Ngugi wa Thiong'o na kati ya riwaya zake iko "Mũrogi wa Kagogo". Waandishi wengine ni Mwangi wa Mutahi na Gatua wa Mbugwa.


title: Kikuyu (lugha)

text: Mjini Nairobi kuna pia rungoya ya Gikuyu na pia vipindi vya tyubu.


title: Karlstad

text: Karlstad ni mji nchini Uswidi. Mji ulianzishwa 1584. Kuna wakazi 58,544 (mwaka 2005). Kuna pia Chuo Kikuu cha Karlstad.


title: Karlstad

text: Karlstad ilianzishwa mwaka 1584 na Karl IX.


title: Karlstad

text: Eneo lake ni 29.92 km².


title: Växjö

text: Växjö ni mji nchini Uswidi. Mji ulianzishwa 1342. Kuna wakazi 59 268 (mwaka 2005).


title: Växjö

text: Eneo lake ni 29.29 km².


title: I Wonder If Heaven Got a Ghetto

text: "I Wonder If Heaven Got a Ghetto" ni single ya kwanza kutolewa baada ya kifo cha 2Pac. Wimbo umeonekana kwenye albamu ya "R U Still Down? (Remember Me)". Ilitolewa ikiwa upande wa pili kwenye single ya "Keep Ya Head Up".


title: I Wonder If Heaven Got a Ghetto

text: Kuna matoleo mawili ya wimbo huu kwenye albamu ya "R U Still Down? (Remember Me)". Moja ni toleo la remix ya kawaida tu; na lingine ni la "hip-hop remix" toleo ambalo lilirekodiwa wakati yupo Death Row na ilinuiwa kwa ajili ya albamu. Zote mbili tofauti kabisa na toleo halisi ambalo limeingizwa kwenye single ya Keep Ya Head Up.


title: I Wonder If Heaven Got a Ghetto

text: Jina halisi la wimbo linatokana na mashairi ya Rapa mwenzi wa West Coast Spice 1, ya wimbo wa mwaka wa 1992 "Welcome to the Ghetto."


title: I Wonder If Heaven Got a Ghetto

text: Baadhi ya sehemu za mashairi ya wimbo huu ulikuja kutumika baadaye kwenye remixi ya single ya "Changes" ambayo ilionekana kwenye albamu ya Vibao Vikali iliyotolewa mnamo mwaka wa 1998.


title: I Wonder If Heaven Got a Ghetto

text: Rapa Nas amechukua sampuli ya "I Wonder if Heaven's Got A Ghetto" katika wimbo wake wa "Black President" kwenye albamu ya untitled 2008 album. Mstari wa ""And though it seems heaven sent/We ain't ready to have a black president"" ulitumiwa mara kwa mara ukiwa kama kiitikio.


title: I Wonder If Heaven Got a Ghetto

text: Kwenye muziki wa video, taswara ya kwanza ya kamera ineonesha mtu akielezea mawazo na mitazamo ya Shakur. Baada ya kupigwa risasi, ameanguakia kwenye jumba la Masista lililoitwa Rukahs ('Rukahs' ni 'Shakur' imeandikwa kinyumenyume), huko mjini New Mexico. Leseni ya bamba la gari ambalo Shakur ameingia na mzee linasoma "61671", ambapo inataja tarehe ya kuzaliwa kwa Shakur mnamo 16 Juni 1971. Chumba alichoingia na msichana ni namba 7. Saa iliyokuwa kwa nyuma inaishia 4:03, ni muda rasmi aliokufa Shakur. Mwishoni kabisa, ameenda kwa Amaru Diner, Amaru likiwa jina lake la kati.


title: I Wonder If Heaven Got a Ghetto

text: Katika sekunde 5 za mwanzo ""...rapper tupac shakur shot multiple times"" inasikika kutoka katika helikopta.


title: I Wonder If Heaven Got a Ghetto

text: Video pia inanonesha watu maarufu kadhaa. Mama Teresa anaonekana akiingia kwenye basi, na waliokuwa tayari ndani ya gari ni pamoja na Jimi Hendrix, Martin Luther King Jr., wanachama wa Black Panther Party, na Elvis Presley. Ndani ya baa, Ray Charles anapiga piano, na Snoop Dogg anamsalimia msichana ambaye Tupac alimleta chumbani kwake.


title: Do for Love

text: "Do for Love" (awali iliitwa 'Sucka 4 Luv' katika umbo lake lisilotolewa) ulikuwa wimbo wa pili kutolewa kama single baada ya kifo cha Tupac Shakur kutoka katika albamu yake iliyotolewa baada ya kufa kwake "R U Still Down? (Remember Me)". Sampuli ya sauti ya wimbo huu imetokana na wimbo wa "What You Won't Do for Love" wa Bobby Caldwell. Wimbo ulifikia nafasi ya #21 kwenye chati za Billboard Hot 100. Video yake inamwonesha Tupac katika umbo la katuni; wimbo huu pia umetumia nukuu ya Sir Walter Scott ("O, what a tangled web we weave").


title: Sampi

text: Sampi (kigiriki σαμπῖ ikaandikwa kama Ϡ au Ͳ) ilikuwa herufi katika matumizi ya alfabeti ya Kigiriki ya kale kabla ya haikusanifishwa. Sauti yake ilikuwa kama S au SS.


title: Sampi

text: Haikuendelea kutumiwa kama herufi lakini iliendelea kutumiwa kama alama kwa namba 900 pekee.


title: Delta

text: Delta (kutoka jina la herufi ya alfabeti ya Kigiriki) ni mdomo wa mto wenye umbo la kufanana na herufi ya Kigiriki Δ (=delta) sawa na pembetatu.


title: Delta

text: Umbo hili hutokea kama maji ya mto yanabeba matope, mchanga na mashapo mengine hadi mdomo wake baharini au ziwani. Maji ya mto yakiingia baharini hupunguza mwendo wake na nguvu ya kubeba yaliyomo ndani yake. Mashapo yanashuka chini: kwanza sehemu zake nzitonzito kama changarawe, halafu mchanga, halafu udongo. Mashapo hayo yanalala ganda baada ya ganda na kuimarika hadi kuonekana juu ya uwiano wa maji. Sehemu hizo za mashapo yaliyoimarika zinakuwa kama kizuizi kinacholazimisha mto kugawa mwendo wake. Kwa njia hii mikono mbalimbali inatokea. Mimea inaanza kukua kwenye nchi mpya ikiwa mizizi yao inashika na kuimarisha nchi hii.


title: Delta

text: Mto unaendelea kupeleka mishapo yake mdomoni na kujenga delta yake ndani ya bahari jinsi inavyoonekana kwenye mto Nile ambako delta imetoka nje ya mstari wa pwani.


title: Delta

text: Ikiwa bahari ina tofauti kubwa kati ya maji kujaa na kupwa mdomoni mwa mto tena bahari haina kina kubwa hutokea mlango wa mto wenye umbo la V (kama faneli) kwa sababu mwendo wa maji kujaa na kupwa unazuia kutelemka na kuimarika kwa mashapo.


title: Delta

text: Pamoja na mto Nile kuna mito mingi mikubwa yenye mdomo wa delta:


title: Delta

text: Wakati mwingine delta inatokea barani pasipo bahari. Kuna hasa aina mbili: ama mto unakwisha barani (hasa kama ni jangwa) au mto unaendelea.


title: Delta

text: Huko Mali kuna delta ya barani ya mto Niger; mto unajigawa kwa mikono mbalimbali katika eneo kubwa la maziwa na maeneo ya matopematope.


title: Delta

text: Mto Okavango unakwisha kwenye delta yake katika jangwa la Kalahari (Botswana). Delta hii ni eneo lenye mimea na wanyama wengi katikati ya jangwa kubwa. Delta inavuta watalii wengi kila mwaka.


title: Delta (herufi)

text: Delta ni herufi ya nne ya Alfabeti ya Kigiriki. Inaandikwa Δ (herufi kubwa ya mwanzo) au δ (herufi ndogo ya kawaida).


title: Delta (herufi)

text: Katika Ugiriki ya Kale ilihesabiwa pia kama namba "4".


title: Delta (herufi)

text: Jinsi ilivyo kawaida na herufi mbalimbali za Kigiriki inatumiwa kama kifupi kwa ajili ya dhana mbalimbali katika hesabu na fisikia. Inaweza kutumiwa kutaja pembe ya nne katika pembenne.


title: Delta (herufi)

text: Katika astronomia inatumiwa kuanza hesabu ya nyota katika kundinyota. Katika mfumo wa Bayer inataja nyota angavu ya nne katika kundinyota fulani.


title: Delta (herufi)

text: Asili ya delta ni herufi ya kifinisia ya daleth (tazama makala ya D). Matamshi yake ni kama D ya Kiswahili.


title: Dayton, Ohio

text: Dayton ni mji wa Marekani katika jimbo la Ohio. Kwa mujibu wa sensa iliyofanyika mnamo mwaka wa 2000, mji una wakazi wapatao 170,000 wanaoishi katika mji huu. Mji upo m 225 kutoka juu ya usawa wa bahari. Eneo lake ni 56.6 km².


title: Ibn Khaldun

text:
Ibn Khaldūn (jina kamili kwa Kiarabu ni أبو زيد عبد الرحمن بن محمد بن خلدون الحضرمي  "Abū Zayd ‘Abdu r-Raḥman bin Muḥammad bin Khaldūn Al-Hadrami"; mara nyingi kama Abdul Rahman Ibn Khaldun) alikuwa mtaalamu Mislamu kutoka Afrika ya Kaskazini alyieishi wakati wa karne ya 14.
Alizaliwa mjini Tunis mnamo 1332 akaishi baadaye Fez na Granada na miaka ya mwisho alikaa Kairo alipokufa 1406.


title: Ibn Khaldun

text: Kimaitaifa anajulikana hasa kam mtaalamu bora wa historia. Lakini anatazamiwa pia kama mtangulizi muhimu katika fani kama falaki, uchumi, fiq-hi, hisabati, elimu ya jamii.


title: Ibn Khaldun

text:
Aliandika mwenyewe kitabu cha "at-ta'rif bi-Ibn Chaldun wa-rihlatuhu gharban wa-scharqan /  التعريف بابن خلدون ورحلته غربا وشرقا / taarifa ya Ibn Khaldun juu ya safari zake za magharibi na mashariki". Hasemi mengi juu ya maisha yake ya binafsi lakini anajieleza aliposoma, walimu wake na vitabu alivyosoma.
Alikuwa mtoto wa familia ya makabaila walioitwa "banū chaldūn" walioishi miaka mingi huko Andalusia (Hispania ya Kiarabu). Kiasili walitoka katika Yemeni. Wakati wa rekonkista yaani kipindi ambako Wahispania wenyewe walianza kuwasukuma Waarabu kutoa maeneo mengi ya nchi yao akina banu khaldun walihamia Afrika ya Kaskazini. Hapa mababu kadhaa wa Ibn Khaldun walipata vyeo muhimu chini ya watawala Waislamu. Babu na baba yake waliacha siasa wakajiunga na tarikat ya Wasufi.


title: Ibn Khaldun

text: Kijana Ibn Khaldun alisomeshwa na walimu bora wa Afrika ya Kaskazini akasoma qurani, lugha ya Kiarabu, ahadith, fiq-hi, hisabati, mantiki na falsafa. Hapa alisoma hasa kazi za Ibn Rushd (Averroes), Ibn Sina Avicenna, Razi na at-Tusi. Alipokuwa na miaka 17 wazazi walikufa kutokana na ugonjwa wa tauni.


title: Ibn Khaldun

text: Alifuata mapokeo ya familia akitafuta ajira serikalini kwa watawala malimbali wa Afrika ya Kaskazini. Nia hii ilimpeleka katika maisha ya hatari yingi kwa sababu wakati wake watawala walibadilika haraka wakiangushana na kuwa na vita kati yao. Kwa hiyo Ibn Khaldun alipata vvyeo vikuu vilivyofuatwa na vipindi katika jela na miaka alipopaswa kukimbia nchi yake.


title: Ibn Khaldun

text: Ajira ya kwanza ilikuwa kwenye ikulu ya mtawala wa Tunis alipokuwa na miaka 20. Alipewa cheo cha kātib al-ʿalāma  كاتب العلامة yaani karani na mwandishi aliyetoa amri na matangazo rasmi ya sultani kwa maandishi mazuri. 1357 alitupwa jela kwa miezi 22 hadi sultani alikufa na mfuasi wake alimrudishia cheo chake. Alipanda ngazi hadi kuwa katibu mkuu wa mtawala. Sultani huyu alipopinduliwa aliondoka Tunis akaenda Granada ya Andalusia alipopokelewa vema na amiri Muhammad V aliyemfanya balozi wake kwa mfalme Mkristo wa Kastilia Pedro I akafaulu kupatana na mfalme a kupata mkataba wa mani kati ya Kastilia na Granada. Baada ya kurudi Granada alionewa mafanikio yake na waziri wa amiri akapaswa kuondoka tena akarudu Afrika ya Kaskazini.


title: Ibn Khaldun

text: Hapa alitumikia watawala mbalimbali wa madola madogo ya Kiislamu katika eneo la Algeria ya leo. Baada ya kuchoka siasa akaenda kuishi katika eneo la Waberber waliojitegemea akaanza kuandika kitabu cha historia ya dunia kati ya 1374–1377. Lakini hapa porini alikosa vitabu vya marejeo alivyohitaji kwa kazi yake akahamia tena Tunis.


title: Ibn Khaldun

text: Sultani mpya wa Tunis alimwajiri lakini Ibn Khaldun alikuwa na wasiwasi juu ya siasa zake akaomba rukhsa ya kwenda hajj ya Maka kama mbinu wa kuondoka Tunis akapanda jahazi ya kwenda Aleksandria katika Misri.


title: Ibn Khaldun

text: Misri ilikuwa dola tulivu iliyokuwa na kipindi cha tawala imara na maendeleo ya kiuchumi chini ya nasaba ya Mamaluki. Tena Aleksandria ilikuwa kitovu cha elimu na hapa aliendelea na masomo na utafiti wake. Lakini hata hapo alishindwa kukaa mbali na siasa kwa sababu mwaka 1384 sultani Barkuk alimteua kama profesa wa fiq-hi na qadi mkuu kwa dhehebu la maliki. Majaribio yake ya kuleta matengenezo katika fiq-hi jinsi Wamisri walivyozoe yaligonga ukuta aliona upinzani na kujiuzulu bada ya mwaka mmoja pekee.


title: Ibn Khaldun

text: Hapo aliamua kutekeleza nia ya awali akaenda kuhiji Maka. Baada ya kurudi kutoka Maka akaendelea kufundisha kwenye vyuo vya Aleksandria akarudishwa tena kama qadi kwa Wamaliki; alirudia kujiuzlu akarudishwa tena mara kadhaa kutokana na sifa zake za utaalamu katika cheo ambacho hakupenda.


title: Ibn Khaldun

text: Mwaka 1401 aliamriwa kushiriki katika vita ya sultani mpya al-Nasir Faraj dhidi ya Wamongolia chini ya Tamerlan huko Syria kama mshauri wa mtawala. Mjini Dameski Ibn Khaldun alijikuta akifungwa ndani ya mji ulioshambuliwa na jeshi la Tamerlan. Ibn Khaldun aliteuliwa na watu wa Dameski kwenda kama mbalozi wao mbele ya mtawala wa Wamongolia na kuomba radhi kwa mji. Hapa alikutana mara kadhaa na Tamerlan na kujadiliana naye juu ya mengi akaokoa mji mbele ya hasira yake.


title: Ibn Khaldun

text: 1401 aliweza kurudi Misri alipoandika taarifa ndefu juu ya Wamongolia akaendelea kukamilisha vitabu vyake juu ya maisha yake mwenyewe na juu ya historia ya dunia.


title: Ibn Khaldun

text: Mwaka 1406 aliaga dunia mjini Alkesandria.


title: Botkyrka

text: Botkyrka ni manispaa na mji nchini Uswidi. Kuna wakazi 80 055 (mwaka 2009).


title: Botkyrka

text: Eneo lake ni 210,26 km².


title: Kristianstad

text: Kristianstad ni manispaa na mji nchini Uswidi. Kuna wakazi 33,083 (mwaka 2005). Mji ulianzishwa 1614.


title: Kristianstad

text: Eneo lake ni 17.67 km².


title: Queen

text: Queen ni bendi ya muziki wa rock kutoka Uingereza iliyoanzishwa mwaka 1970. Iliumbwa na Freddie Mercury (mwimbaji), Brian May (gitaa), Roger Taylor (ngoma) na John Deacon (besi). Walifanya albamu 15 za studio tangu mwaka 1973 mpaka mwaka 1995. Tangu Freddie Mercury amepofa mwaka 1991 Queen wameshirikiana na wanamuziki wengine, kwa mfano Paul Rodgers (miaka 2004–2009).


title: Queen

text: Queen wamefanya nyimbo zingi maarafu, kama "Bohemian Rhapsody" (1975), "We Will Rock You" (1977), "We Are the Champions" (1977), "Another One Bites the Dust (1980) na "The Show Must Go On" (1991).


title: Kettering, Ohio

text: Kettering ni mji wa Marekani katika jimbo la Ohio. Kwa mujibu wa sensa iliyofanyika mnamo mwaka wa 2000, mji una wakazi wapatao 58,000 wanaoishi katika mji huu. Mji upo m 307 kutoka juu ya usawa wa bahari. Eneo lake ni 48.4 km².


title: Middletown, Ohio

text: Middletown ni mji wa Marekani katika jimbo la Ohio. Kwa mujibu wa sensa iliyofanyika mnamo mwaka wa 2000, mji una wakazi wapatao 52,000 wanaoishi katika mji huu. Mji upo m 200 kutoka juu ya usawa wa bahari. Eneo lake ni 66.8 km².


title: Freddie Mercury

text: Freddie Mercury (5 Septemba 1946 – 24 Novemba 1991) alikuwa mwimbaji wa bendi ya Queen, ambayo inapiga muziki wa rock. Freddie Mercury alizaliwa mjini Zanzibar katika familia ya Waparsi yenye asili ya Uhindi, lakini yeye na familia yake walihamia Uingereza baada ya mapinduzi ya Zanzibar alipokuwa bwana mdogo. Yeye, Brian May, Roger Taylor na John Deacon waliumba Queen mwaka 1970. Kwa Queen aliandika nyimbo zingi maarafu, kama "Bohemian Rhapsody", "Killer Queen", "Somebody to Love", "Don't Stop Me Now", "Crazy Little Thing Called Love" na "We Are the Champions".


title: Freddie Mercury

text: Mercury alifanya pia albamu bila Queen. Alifanya "Mr. Bad Guy" pekee, na "Barcelona" pamoja na Montserrat Caballé.


title: Lakewood, Ohio

text: Lakewood ni mji wa Marekani katika jimbo la Ohio. Kwa mujibu wa sensa iliyofanyika mnamo mwaka wa 2007, mji una wakazi wapatao 55,000 wanaoishi katika mji huu. Mji upo m 215 kutoka juu ya usawa wa bahari. Eneo lake ni 17.3 km².


title: Mwanamitindo

text: Mwanamitindo ni mtu mwenye kazi ya mkao, au kuonesha kazi za sanaa au maonyesho ya mavazi, kikawaida hutafuta soko kwa ajili ya bidhaa. Mara kwa mara hutumiwa kwenye matangazo ya televisheni na vyombo vya habari vya uchapishaji, kwa mfano magazeti na majarida.


title: Mwanamitindo

text:
Kuna aina chungumzima za wanamitindo. Baadhi yao hutumia sehemu fulani za miili tu. Kwa mfano, "mwanamitindo wa mkono" ni mtu ambaye hutumia mikono yake tu kufanyia shughuli za kiuanamitindo. Mwanamitindo wa mkono hutumika kuoneshea bidhaa fulani, kwa mfano pete au saa. Wanamitindo wa aina hii kawaida hutumiwa kwa ajili ya matangazo tu, basi.
Wanamitindo wa fasheni hutumiwa kwa kuuza mavazi au vipodozi. Watu wanaotengeneza nguo hutumia wanamitindo wa mavazi kuvaa nguo zao na kuoneshea kwenye maonyesho ya mavazi. Wanamitindo watatembea juu na chini wakionesha mavazi yao sakafuni panapoitwa au "runway" kuonyesha nguo hizo kwa watu wengine.


title: Mwanamitindo

text: Wanamitindo wa sanaa hukodishwa na wapiga picha, wachoraji na wasanii wengine kwa ajili ya mkao ili kutengeneza sanaa zao.


title: Orodha ya Mawaziri Wakuu wa Norwei

text: Makala hii inaonyesha orodha ya Mawaziri Wakuu (kwa Kinorwei "statsminister") wa Norwei.


title: Brian May

text: Brian May (amezaliwa 19 Julai 1947) ni mwanamuziki na mwanaastrofizikia kutoka Uingereza. Pamoja na Freddie Mercury, Roger Taylor na John Deacon aliumba bendi ya Queen mwaka 1970. Anacharaza gitaa, na aliandika nyimbo zingi maarafu kwa Queen, kwa sababu "We Will Rock You", "Who Wants to Live Forever", "Hammer to Fall", "Fat Bottemd Girls" na "I Want It All". May amefanya pia albamu bila Queen.


title: Uhakiki wa Pythagoras

text: Katika hisabati, uhakiki wa Pythagoras ni taarifa juu ya pande zote ya pembetatu mraba.


title: Uhakiki wa Pythagoras

text: Fomula yake ni a + b = c inayomaanisha ya kwamba kwenye pembetatu mraba jumla ya miraba juu ya miguu inayokutana kwenye pembemraba "(cathetus)" ni sawa na mraba juu ya kiegema ("hypotenuse", upande usiounganishwa na pembemraba).


title: Uhakiki wa Pitot

text: Katika hisabati, ya uhakiki wa Pitot ni theorem ya jiometria, ya sums wa pande zote kinyume ni sawa.


title: Pierre de Fermat

text: Pierre de Fermat alikuwa mtaalamu wa hisabati kutoka nchini Ufaransa.


title: Uhakiki wa Ptolemaio

text: Uhakiki wa Ptolemaio ni sentensi ya jiometria juu ya uhusiano kati ya pande nne za pembenne na ulalo zake kama kona za pembenne hulala juu ya duara.


title: Uhakiki wa Ptolemaio

text: Imepewa jina kufuatana na mwanahisabati Mgiriki-Mmisri Klaudio Ptolemaio.


title: Fu-Gee-La

text: "Fu-Gee-La" ni single ya kwanza kutoka katika albamu ya pili ya kundi zima la The Fugees', "The Score". Wimbo, ambao ulitayarishwa na Salaam Remi, imemjulisha samupuli ya wimbo wa "If Loving You Is Wrong, I Don't Want To Be Right" wa Ramsey Lewis, na kiitikio chake kinatokana na "Ooh La La La" wa Teena Marie. Maremixi kadhaa ya wimbo yalifanyika ("Refugee Camp Remix" na "Sly & Robbie Remix", ambayo pia imemshirikisha Akon wakati yu bwana mdogo) pia ameonekana kwenye "The Score". Hii ni single pekee ya The Fugees kupata mauzo ya hali ya juu, na ilitunukiwa dhahabu na RIAA.


title: Fu-Gee-La

text: Muziki wa video wa Fu-Gee-La ulipigwa nchini Jamaika. Muziki wa video unaelezea kisa kinachohusiana na masuala ya wizi wa mapesa, ambamo kila mmoja kwenye kundi hili kachukua nafasi yake husika. Mwanzoni anaonekana Pras akishuka kwenye pikipiki na mali ya magendo. Wakati huohuo anaoneshwa Hill akivizia askari apite ili aweze kupora mzigo uliokuwa karibu naye. Mbeleni, anaonekana Jean akiwa mbioni na mwishowe wote wanakutana mahala pamoja na kuanza mbio za magari baina ya polisi na kina Fugees. Mbio zile ziliishia kivukoni ambapo kina Hill wamechelewa kufika pale kwa sababu wale mapolisi walipita njia ya mkato na kutangulia kufika kabla ya wao. Kilichofuata ni kumwaga mapesa wale mapolisi wasishughulike na wao halafu wanaonekana wakirukia boti lililokuwa likiondoka kivukoni taratibu.


title: Ready or Not

text: "Ready or Not" ni single ya pili kutoka kwa kundi zima la muziki wa hip hop The Fugees. Wimbo ulitoka mwaka wa 1996 kutoka katika albamu ya "The Score". Wimbo umechukua sampuli ya wimbo wa "Boadicea" wa Enya, na kiitikio chake kinatokana na wimbo wa "Ready or Not Here I Come (Can't Hide from Love)" wa The Delfonics. Wimbo ulitumia majuma mawili kwenye chati za UK Singles Chart mnamo mwezi wa Septemba katika mwaka wa 1996.


title: Ready or Not

text: Mwimbaji Enya alipanga kulishtaki kundi hili kwa sababu za ukiukwaji wa hakimiliki, kwa sababu hajaruhusu kundi la The Fugees kuchukua sampuli ya wimbo wake wa "Boadicea", kutoka katika albamu ya mwaka wa 1992, "The Celts". Hatimaye mpango mzima ukasawazishwa huko mahakamani.


title: Ready or Not

text: Wimbo ulikuja kurudiwa tena na msanii wa muziki wa house wa Ulaya The Course mnamo mwaka wa 1997. Ulifikia nafasi ya #5 nchini Uingereza kwa mwezi wa Aprili katika mwaka huo.


title: Ready or Not

text: Rais wa Marekani Barack Obama ameuita "Ready or Not" kama wimbo wake kipenzi kutoka katika orodha ya 10 bora iliyotolewa na "Blender" mnamo mwezoi wa Agosti katika mwaka wa 2008.


title: Bob Marley & The Wailers

text: Bob Marley & The Wailers lilikuwa kundi la muziki wa reggae kutoka nchini Jamaika. Bendi ilianzishwa na Bob Marley. Kundi liliundwa wakati mwanamuziki aliyejifunza mwenye Hubert Winston McIntosh (Peter Tosh) alivyokutana na Neville Livingston (Bunny Wailer), na Robert Nesta Marley (Bob Marley) mnamo mwaka wa 1963 na kuwafunza namna ya kupiga gitaa, vinanda, na tumba.


title: Bob Marley & The Wailers

text: Mwishoni mwa miaka ya 1963 Junior Braithwaite, Beverley Kelso, na Cherry Smith wakajiunga na The Wailers. Baada ya Peter Tosh na Bunny Wailer kuondoka katika bendi mnamo 1974, Bob Marley akaanza kufanya ziara na wanachama wapya wa bendi. Waitikiaji wake wapya walikuwa ni pamoja na kina ndugu Carlton na Aston "Family Man" Barrett katika upande wa magoma na besi kwa ujumla, Junior Marvin na Al Anderson walipiga gitaa, Tyrone Downie na Earl "Wya" Lindo upande wa vinanda, na Alvin "Seeco" Patterson katika upande wa tumba. Kina "I Threes", ikiunganishwa na Judy Mowatt, Marcia Griffiths, na mke wa Marley, Rita, walisaidia upande wa sauti za uitikiaji kwa nyuma.


title: Bob Marley & The Wailers

text: Kundi liliundwa wakati mwanamuziki aliyejifunza mwenye Hubert Winston McIntosh (Peter Tosh) alivyokutana na Neville Livingston (Bunny Wailer), na Robert Nesta Marley (Bob Marley) mnamo mwaka wa 1963 na kuwafunza namna ya kupiga gitaa, vinanda, na tumba.


title: Bob Marley & The Wailers

text: Awali walifahamika kwa majina tofauti-tofauti kama vile The Teenagers, The Wailing Rudeboys, The Wailing Wailers mwisho kabisa The Wailers. Mwaka wa 1966 Braithwaite, Kelso na Smith wakaondoka katika bendi, ambapo wakabaki mtu tatu Livingston, Marley na Tosh (Neville Livingston huwa jina la kuzaliwa la Bunny Wailer).


title: Bob Marley & The Wailers

text: Miongoni mwa nyimbo kali za The Wailers zilirekodiwa na Lee "Scratch" Perry na bendi yake ya studio The Upsetters. Mwanzoni mwa miaka ya 1970 wanachama wa The Upsetters Aston "Family Man" Barrett na kaka'ke Carlton (Carlie) Barrett, wakaanzisha Wailers Band, wanatoa ala tupu za kusaidia The Wailers. The Wailers wamepata kurekodi kazi kadhaa za reggae na ska kama vile "Simmer Down", "Trenchtown Rock", "Nice Time", "War", "Stir It Up" na "Get Up, Stand Up".


title: Bob Marley & The Wailers

text: The Wailers waliachana mnamo mwaka wa 1974 baada ya Tosh na Livingston kukataa kufanya ziara ya muziki. Bob Marley akaanzisha Bob Marley & The Wailers akiwa yeye mwenyewe mpiga gitaa, mtunzi wa nyimbo na mwimbaji mkuu, kundi la Wailers Band wakiwa kama wasaidizi, na kina I Threes wakiwa kama waitikiaji. The Wailers Band wakiwa pamoja na kina Carlton Barrett na "Family Man" Barrett katika upande wa ngoma na besi, Junior Marvin na Al Anderson wakipiga solo gitaa, Tyrone Downie na Earl "Wya" Lindo wanapiga kinanda, na Alvin "Seeco" Patterson anapiga tumba. The I Threes inaunganishwa na mke wa Bob Marley Rita Marley, Judy Mowatt na Marcia Griffiths.


title: Pembenne

text: Pembenne ni umbo bapa lenye pande nne. Kwa lugha nyingine ni pembenyingi yenye pembe nne.


title: Pembenne

text: Pembenne hutokea kama nukta nne kwenye tambarare zaunganishwa kwa mistari inayofunga eneo ndani yao.


title: Pembenne

text: Maumbo ya pekee ya pembenne ni mstatili, mraba, trapeza na msambamba.


title: Pembenne

text: Kila pembenne huwa na ulalo mbili.


title: Pembenne

text: Jumla ya pembe zote ndani ya pembenne ni nyuzi 360°.


title: Uhakiki wa de Gua

text: Katika hisabati, ya uhakiki wa de Gua ni ya analog tatu-dimensional ya uhakiki wa Pythagoras.


title: Uhakiki wa Ceva

text: Ya uhakiki wa Ceva ni theorem maalumu katika jiometria msingi.


Uhakiki wa Ceva


title: Arbeiderpartiet

text: Arbeiderpartiet (Ap; "Chama cha Wafanyakazi"), jina kamili Det norske Arbeiderparti ("Chama cha Wafanyakazi Norwei"), ni chama kikubwa cha kisiasa nchini Norwei. Kimeanzishwa huko mjini Arendal mwaka 1887 ili kuandaa wafanyakazi na kupigania jamii sawa ya ujamaa. Tangu Vita Kuu ya Pili ya Dunia Arbeiderpartiet kimekuwa chama kikubwa nchini Norwei.


title: Arbeiderpartiet

text: Jens Stoltenberg (anayekuwa Wazairi Mkuu wa Norwei) amekuwa mkuu wa Arbeiderpartiet tangu mwaka wa 2002. Arbeiderpartiet kimeanzisha serikali pamoja na Sosialistisk Venstreparti na Senterpartiet (Stoltenberg II).


title: Haninge

text: Haninge ni manispaa nchini Uswidi. Kuna wakazi 74,968 (mwaka 2005).


title: Haninge

text: Eneo lake ni 464.02 km². Iko kando ya Bahari ya Baltiki.


title: Luleå

text: Luleå (Kisami: "Luleju", Kifini: "Luulaja") ni mji nchini Uswidi. Mji ulianzishwa 1621. Kuna wakazi 45,467 (mwaka 2005).


title: Luleå

text: Eneo lake ni 28.81 km².Iko katika kaskazini ya nchi kando la Bahari ya Baltiki.


title: Kaa (mnyama)

text: Kaa ni wanyama wa faila Arithropodi, oda Decapoda na oda ya chini Brachyura (brakhys = fupi, oura = mkia) ambao kwa kawaida wana mkia mfupi mno au fumbatio lao limejificha ndani ya kifua. Wanyama wengine wafananao na kaa, kama wanamezi (hermit crabs), kaa-mfalme (king crabs) na kaangao (horseshoe crabs), sio kaa wa kweli. Kaa wamefunikwa na kiunzi cha nje na wana miguu kumi (jozi tano) kama Decapoda wote. Jozi ya kwanza inabeba magando (kucha za kaa).


title: Kaa (mnyama)

text: Kaa wanapatikana katika bahari zote duniani, lakini kaa wengi wanaishi kwenye maji baridi na nchi kavu, hata kwenye sehemu za kitropiki. Kaa wana ukubwa mbalimbali kwa mfano kuanzia pea crab mwenye urefu wa milimita kadhaa, mpaka kwa kaa wa Kijapani (Japanese spider crab wenye mpaka jumla ya urefu (pamoja na miguu yake) wa mita 4.


title: Kaa (mnyama)

text: Oda ya chini ya Brachyura ina jumla ya spishi 6793 katika familia 93, idadi sawa na mabaki ya oda Decapoda. Mabadiliko ya vizazi ya kaa yanajumuisha kuongezeka kwa mwili wenye msuru na kupungua kwa fumbatio. Japokuwa makundi mengine nayo yanapitia mabadiliko hayohayo, kaa wameonekana kuimarika zaidi. Kaa wanafahamika kwa kuhudumia chakula na kulinda familia zao, na wakati wa kujamiiana hutafuta sehemu mzuri ya kaajike kutoa mayai yake.


title: Kaa (mnyama)

text: Kiasi cha spishi 850  za kaa wanaishi kwe maji baridi, au nchi kavu na majini na wanapatikana maeneo mbalimbali hasa maeneo ya kitropiki na nusu tropiki, walionekana kuwa wanauhusiano na wanaunda familia iliyokubwa na karibu sana, lakini sasa inaaminika wanaunda makundi makubwa tofauti mawili, wale wa Dunia Mpya na Dunia ya Kale.


title: Kaa (mnyama)

text: Kaa ni wanyama waliochangamka na wenye tabia tata. Huwasiliana kwa kugonga au kupunga koleo zao. Kaa huchukiana wao kwa wao,na mara nyingi dume huchukiana kuwapata kaa jike.  Kwenye fukwe kwenye miamba, ambako mapango na nyufa zimejaa, kaa hupigania pia kupata nafasi.


title: Kaa (mnyama)

text:
Kaa hula nyama na majani lakini hasa hula algi  na hula chakula kingi chochote kama vile moluski, minyoo, fungi, bacteria, na hata jamii nyingine za crustaceans, kutokana na upatikanaji wao na pia spishi ya kaa husika, kwa kaa wengi, mchanganyiko wa mlo wenye nyama na mimea hupendelea kukua haraka nawenye nguvu htabiti
Kaa masala kutoka Karnataka, India


title: Kaa (mnyama)

text: Kaa huandaliwa na kuliwa katika namna mbalimbali sehemu tofauti tofauti za dunia.Baadhi ya spishi wanaliwa wote hata gamba lake, kama vile kaa mwenye gamba laini. Spishi nyingine huliwa miguu yake na koleo lake tu. Hiki ni kitu cha kawaida kwa kaa wa kuliwa kama vile snow crab.


title: Kaa (mnyama)

text: Katika maeneo mbalimbali duniani viungo kadhaa huongezwa kuberesha ladha ya kaa mfano huko Asiai, kaa- masala na kaa- pilipili ni chakula chenye viungo vingi sana.


title: Kaa (mnyama)

text: Kwa Uingereza nyama ya kaa na hupikwa huandaliwa ndani ya magamba ya kaa tena namna mojawapo ya kuandaa kaa wanyama ni kumwondoa na kumwandaa na kumchanganya na unga kutengeneza keki ya kaa.


title: Kaa (mnyama)

text: Kwa kawaida kaa huchemshwa wakiwa hai, wana sayansi wa Norwei walidhihirisha suala hili kwa kusema kuwa kaa hawaumii wala kuhisi maumivu pindi wanapopikwa hivyo. , hata hivyo hapo baadae wana sayansi walitambua na kusema kuwa kaa nao huhisi maumivu na kuyakumbuka, japo hili si suala kubwa wakati wa kupika.


title: Kaa (mnyama)

text: Wavuvi wakichagua kaa wanaoliwa huko Fionnphort, Scotland


title: Kaa (mnyama)

text: Kaa wanafanya asilimia zaidi ya 20% ya jamii ya crustaceans. Wote wanaovuliwa baharini, na kutumika duniani kote, kufikia tani milioni moja na nusu kwa mwaka.


title: Kaa (mnyama)

text: Moche chombo kikionesha kaa


title: Kaa (mnyama)

text: Kaa ni miongoni mwa alama 12 za kundi la nyoka la zodiaki. John Bevis aliona umbo hilo la kaa na kulifananisha na kaa mnamo 1731.


title: Kaa (mnyama)

text:
Picha
Masked crab
Corystes cassivelaunus


title: Don Cartagena

text: Don Cartagena ni jina la kutaja albamu ya tatu ya msanii wa muziki wa hip hop Fat Joe. Hii ni albamu yake ya kwanza tangu kuingia mkataba na studio ya Atlantic Records. Vilevile ni albamu yake ya kwanza kushirikisha wasanii wa hip hop mchanganyiko. Wasanii hao ni pamoja na Nas, Big Pun, Jadakiss, Raekwon, Terror Squad, Diddy, na Layzie Bone. Don Cartagena iliingia nafasi ya #7 kwenye chati za Billboard 200 ikiwa na mauzo ya nakala 40,000. Albamu ilitunukiwa Dhahabu kwa mauzo ya nakala takriban 500,000 huko nchini Marekani.


title: Don Cartagena

text:
Bet Ya Man Can't (Triz)
Don Cartegena


title: Don Cartagena (wimbo)

text: "Don Cartagena" ni wimbo kutoka katika albamu ya Fat Joe ya Don Cartagena. Wimbo umeshirikisha P. Diddy kwenye upande wa kiitikio, ambaye humu kaimba kiitikio tu (lakini pia hakuonekana ndani yake video yake). Wimbo umetayarishwa na mtayarishaji machachari - Younglord. Wimbo umebahatika kushika nafasi ya #21 kwenye chati za Hot Rap Singles na nafasi ya #40 kwenye chati za Hot R&B/Hip-Hop Singles & Tracks.


title: Don Cartagena (wimbo)

text: Muziki wa video wa wimbo huu unaanza na watoto wengi wakiendesha baiskeli barabarani huku ikioneshwa matairi ya baiskeli yanageuka kuwa matairi ya gari. Wakati huohuo anasikika Fat Joe akizingumzia habari za utotoni mwake jinsi walivyoweza kuanzisha kijikikundi kidogo cha shule - pia akihadithia kwamba walikuwa na baba yao aliokuwa akisadia kwa kila walichokitaka, lakini pia kulikuwa na njemba moja aliyeitwa Santiago alikuwa akiogopeka sana. Kwani ukimuona huyo bwana, basi ujue maisha si mazuri tena. Baadaye Fat anaonekana kurudisha kisasi kwa yule bwana Santiago na kupewa heshima kubwa kwa marafiki zake waliokuwa wakihofia mtandao wa Santiago. Pichani, anaonekana mfuasi mmoja mmoja anauawa wa Santiago - na mwishowe yeye mwenyewe Santiago.


title: Shirika la Kimataifa la Usanifishaji

text: Shirika la Kimataifa la Usanifishaji (kwa kifupi ISO) ni shirika lenye wajibu wa kuandaa na kutekeleza vipimo vya pamoja kwa sehemu mbalimbali za teknolojia na uchumi duniani. Jina limechaguliwa kutokana na neno la Kigiriki "ίσος" (isos) linalomaanisha "sawa".


title: Shirika la Kimataifa la Usanifishaji

text: Kuna mashirika mawili yanayoshirikiana nalo ambayo ni Kamati ya Kimataifa kwa Teknolojia ya Umeme na Umoja wa Kimataifa wa Vyombo vya Mawasiliano yanayoshughulika teknolojia za kuhusiana na fani zao na zote kwa pamoja ni Umoja wa Usanifishaji wa Dunia.


title: Shirika la Kimataifa la Usanifishaji

text: ISO iliundwa mwaka 1947 kama ushirikiano wa nchi 25 zilizoamua kuunganisha jitihadi zao za usafinishaji. Makao makuu yako Geneva (Uswisi). Hadi leo kuna nchi wanachama 163 kati ya mataifa 203 za dunia.


title: Shirika la Kimataifa la Usanifishaji

text: Vipimo vinavyokubaliwa hutolewa namba inayoanza kwa herufi ISO kwa mfano ISO 8601 kuhusu namna ya kuandika wakati na tarehe, ISO 4217 kuhusu kutaja hela za nchi za dunia au ISO 668 inayotawala vipimo vya kontena zinazokubaliwa katika biashara ya kimataifa.


title: Shirika la Kimataifa la Usanifishaji

text: Tovuti ya ICO (Kiing.)


title: Shirika la Kimataifa la Usanifishaji

text: Cara Mendapatkan Kuota Gratis 3


title: Kisiwa cha Bouvet

text: Kisiwa cha Bouvet (kilijulikana kihistoria pia kama Liverpool Island au Lindsay Island) ni kisiwa kisicho na wakazi katika kusini ya Bahari Atlantiki takriban kilomita 2500 kusini-magharibi ya Rasi ya Tumaini Jema (Afrika Kusini).


title: Kisiwa cha Bouvet

text: Ni eneo lililopo chini ya Norwei lakini si sehemu ya Norwei yenyewe. Si chini ya mkataba ya Antaktiki inayosema ya kwamba sehemu za Antaktiki yenyewe haziwezi kutawaliwa na nchi yoyote kwa sababu iko bado mbali kidogo. Bouvet inasemekana ni kisiwa ambacho ni mali kabisa na makazi ya watu wowotw.


title: Kisiwa cha Bouvet

text: Bouvet ina urefu wa kilomita 9 na upana wa 7.5 km, eneo lake huwa na 49 km². Sehemu ya juu ni mlima wa Olavtoppen yenye kimo cha mita 790 juu ya UB.


title: Kisiwa cha Bouvet

text: Asili ya kisiwa ni kivolkeno na asilimia 90 za uso wake hufunikwa kwa barafuto kubwa. Hali ya hewa ni baridi sana. Halijoto ya wastani ni +1°C wakati wa miezi ya joto na -3 °C wakati wa baridi.


title: Kisiwa cha Bouvet

text: Viumbe vya pekee vilivyopo kisiwani ni ndege na sili.


title: Kungsbacka

text: Eneo lake ni 9.64 km². Umbali na Jiji la Göteborg ni 28 km.


title: Skellefteå

text: Skellefteå ni mji nchini Uswidi. Kuna wakazi 32 425 (mwaka 2005).Mji ulianzishwa 1845.


title: Skellefteå

text: Eneo lake ni 21.70 km².


title: Shikomor

text: Shikomor ni lugha asilia ya wakazi wa funguvisiwa ya Komori katika Bahari Hindi. Pamoja na Kifaransa na Kiarabu ni moja ya lugha rasmi ya Komori.


title: Shikomor

text: Inahesabiwa kati ya lahaja za Kiswahili au kama lugha ya karibu na Kiswahili. Huandikwa kwa herufi za Kiarabu lakini kuna pia mielekeo ya kusanifisha maandishi yake kwa herufi za Kilatini.


title: Shikomor

text: Kwa jumla athira ya Kiarabu na Kifaransa ilikuwa kubwa hivyo kuna maneno mengi zaidi ya asili ya Kiarabu kuliko kwenye Kiswahili sanifu.


title: Shikomor

text: Kila kisiwa cha Komori huwa na lahaja yake zinazoitwa:


title: Shikomor

text: Kamusi ya Shingadzija - Kiingereza


title: Lugha rasmi

text: Lugha rasmi ni lugha iliyopewa cheo maalumu katika nchi fulani. Kwa kawaida ni lugha inayotumiwa hasa na serikali kwa mawasiliano kati ya ofisi zake na pia kwa matangazo rasmi, kwa mfano kwa kutangaza sheria. Ni pia lugha ya kuendesha kesi mahakamani na kuandika hukumu.


title: Lugha rasmi

text: Kuna nchi zenye lugha rasmi moja tu lakini nchi nyingi huwa na lugha mbalimbali zinazokubaliwa kama lugha rasmi kwenye ngazi tofauti za serikali.


title: Lugha rasmi

text: Katika nchi mbalimbali lugha rasmi imetajwa katika katiba ya taifa au katika sheria mahsusi, lakini nchi nyingine hazina sheria juu ya lugha rasmi hata kama hali halisi ipo na kueleweka.


title: Lugha rasmi

text: Kwa mfano nchini Namibia Kiingereza ni lugha rasmi kufuatana na katiba lakini lugha kumi na moja nyingine (pamoja na Kiafrikaans na Kijerumani) zimetajwa kama lugha za taifa zinazoweza kutumiwa pia kama lugha ya kufundishia shuleni.


title: Lugha rasmi

text: Nchi kadhaa zimekubali pia lugha ya alama jinsi inavyotumiwa na watu bubu kati ya lugha rasmi ya nchi.


title: Moheli

text: Mohéli inayoitwa pia Mwali ni moja kati ya visiwa vitatu vinavyounda nchi ya kisiwani ya Komori katika Bahari Hindi. Moheli ni kisiwa kidogo kati ya visiwa vikuu vya Komori.


title: Moheli

text: Idadi ya wakazi wake ni mnamo watu 38,000 (mwaka 2006). Mji mkuu ni Fomboni. Wakazi wake ni mchanganyiko wa watu wenye asili ya Wabantu, Waarabu, Wamalay na Wamadagaska.


title: Moheli

text:
Dini ya wakazi wengi ni Uislamu wa Kisunni.
1997 Moheli ilijitenga na nchi ya Komori lakini ilirudi mwaka 1998.


title: Didake

text: Didake (yaani Mafundisho) ya Mitume Kumi na Wawili ni kimojawapo kati ya vitabu vya kale zaidi vya Ukristo, ambavyo viliandikwa na Mababu wa Kanisa na vinapatikana nje ya Biblia.


title: Didake

text: Kinakadiriwa kiliandikwa kati ya mwaka 70 na 150 BK katika mazingira ya Syria. Mwandishi wake hajulikani.


title: Didake

text: Kitabu kilipatikana tena mwaka 1873 huko Yerusalemu.


title: Didake

text: Lengo lake ni malezi ya Kikristo, yaani kupokeza mafundisho ya Mitume kwa katekesi juu ya maadili inayotofautisha "njia ya mauti" na "njia ya uzima", ikiwa na orodha ya vilema na maadili mema, ikifuatwa na matini ya liturujia na taratibu kuhusu ubatizo na ekaristi.


title: Didake

text:
Tunakushukuru, Baba yetu,
kwa mzabibu mtakatifu wa Daudi mtumishi wako,
uliotujulisha kwa njia ya Kristo Mwanao.
Utukufu ni wako hata milele…


title: Didake

text:
Kama vile mkate huu uliomegeka ulitawanyika vilimani,
nao kisha kukusanywa umekuwa kitu kimoja,
vivyo hivyo Kanisa lako likusanywe toka mipaka ya dunia
katika ufalme wako:
kwa kuwa utukufu na nguvu ni vyako
kwa njia ya Yesu Kristo hata milele…


title: Didake

text:
Tunakushukuru, Baba mtakatifu,
kwa ajili ya jina lako takatifu,
ulilolifanya likae mioyoni mwetu,
na pia kwa ajili ya ujuzi, imani na uzima usio na mwisho
ulivyotufunulia kwa njia ya Yesu Mwanao.
Utukufu ni wako hata milele.


title: Didake

text:
Wewe, Baba mwenyezi, uliviumba vyote kwa ajili ya jina lako,
ukawajalia wanadamu chakula na kinywaji ili wakusifu;
lakini sisi umetuneemesha chakula na kinywaji cha kiroh
na cha uzima wa milele kwa njia ya Yesu Mwanao.


title: Didake

text:
Kwanza tunakushukuru kwa kuwa u Mwenyezi.
Utukufu ni wako hata milele.


title: Didake

text:
Ulikumbuke, Bwana, Kanisa lako,
uliokoe na kila uovu na kulikamilisha katika upendo wako,
Ulitakase na kulikusanya toka pepo nne
katika ufalme wako uliloliandalia;
kwa kuwa nguvu na utukufu ni vyako milele.


title: Didake

text:
Neema ya Mungu itufikie na ulimwengu huu upite.
Hosana, Mwana wa Daudi!
Aliye mtakatifu aje, na asiye hivyo aongoke.
Maranatha! Amina!


title: Solna

text: Solna ni manispaa na mji nchini Uswidi. Mji ulianzishwa 1943. Kuna wakazi 61,717 (mwaka 2005). Scandinavian Airlines iliyo na makao makuu mjini Solna.


title: Solna

text: Eneo lake ni 21.11 km².


title: Järfälla

text: Järfälla ni manispaa nchini Uswidi.Kuna wakazi 62,342 (mwaka 2005).


title: Järfälla

text: Eneo lake ni 63.39 km².


title: Karlskrona

text: Karlskrona ni manispaa na mji nchini Uswidi.Kuna wakazi 32,606 (mwaka 2005). Mji ulianzishwa 1680.


title: Karlskrona

text: Eneo lake ni 21.36 km². Iko katika kaskazini ya nchi kando la Bahari ya Baltiki.


title: Hermann von Wissmann

text: Hermann" von "Wissmann (* 4 Septemba 1853 kwa jina kamili "Hermann Wilhelm Leopold Ludwig Wissmann" mjini Frankfurt (Oder); † 15 Juni 1905 katika Austria) alikuwa Mjerumani aliyejulikana kama mpelelezi wa Afrika, mwanajeshi na gavana wa pili wa Afrika ya Mashariki ya Kijerumani kati ya 26 Aprili 1895 hadi 3 Desemba 1896. Aliongoza jeshi la Kijerumani lililokandamiza vita ya Abushiri mwaka 1889.


title: Hermann von Wissmann

text: Wissmann alisoma shule ya sekondari mjini Erfurt na baadaye akajiunga na jeshi la Prussia, baadaye katika jeshi la utemi wa Mecklenburg (Ujerumani ya kaskazini). 1874 alipat cheo cha luteni.


title: Hermann von Wissmann

text: Mwaka 1881 aliomba likizo akajiunga na safari ya upelelezi wa Afrika na kupitia Luanda (Angola) alivuka beseni ya mto Kongo. Alikutana na mfanyabiashara Tippu Tip akajiunga naye na kuendelea hadi pwani la Bahari Hindi na 15 Novemba 1881 alifika Saadani. Safari hii ilimpatia sifa ya kuwa mzungu wa wanza aliyefaulu kuvuka Afrika kutoka magharibi hadi mashariki.


title: Hermann von Wissmann

text: Baada ya kurudi Ujerumani kupitia Zanzibar na Misri aliajiriwa na mfalme Leopold II wa Ubelgiji kwa safari nyingine ya upelelezi katika sehemu za kusini ya beseni ya Kongo. Kupitia Malanje (Angola) alipita kwenye njia ya mto Lulua hadi kufikia mto Kasai. Njiani aliunda ktuo cha kijeshi cha "Luluaburg" (Kananga). Kwa njia ya maboti waliingia katika mto Kongo na baada ya siku 50 walifila Léopoldville (leo: Kinshasa). Baadaye alirudi tena kwa safari nyingine alipeleleza njia nyingine kutoka Atlantiki hadi Msumbiji kupitia ziwa Tanganyika na ziwa Nyasa.